Ολομέλεια – Ομιλία περί του νομοσχεδίου για Ρύθμιση της λειτουργίας της ταχυδρομικής αγοράς και τηλεπικοινωνιών (επί των άρθρων) - ΚΩΣΤΗΣ ΜΟΥΣΟΥΡΟΥΛΗΣ -\nΕπί του πρακτέου, θέλω να σας υπενθυμίσω για μια ακόμη φορά ότι είστε βασικοί μέτοχοι της σημερινής κατάστασης της χώρας. Βασικοί μέτοχοι! Είστε το κόμμα που στήριξε μια λανθασμένη πολιτική επιλογή.\nΤο προβλέψαμε εμείς, το επιβεβαιώνει και ο λαός. Εάν τώρα είπατε το απεταξάμην, ο λόγος είναι πολιτικός και όχι οικονομικός. Και για να είμαι πιο συγκεκριμένος, είναι εκλογικός. Ο λαός πάντως να ξέρετε ότι δεν πρόκειται να ψηφίσει φαντάσματα και αυτό ήδη αποτυπώνεται στις δημοσκοπήσεις.\nΚΩΝΣΤΑΝΤΙΝΟΣ ΑΪΒΑΛΙΩΤΗΣ: Εσείς είστε οι πρωταίτιοι και οι υπαίτιοι αυτής της καταστροφής.\nΚΥΡΙΑΚΟΣ ΒΕΛΟΠΟΥΛΟΣ: Δεν έχετε εσείς διαγραφές;\nΠΡΟΕΔΡΕΥΩΝ (Ευάγγελος Αργύρης): Γιατί κάνετε διάλογο;\nΚΩΝΣΤΑΝΤΙΝΟΣ ΜΟΥΣΟΥΡΟΥΛΗΣ: Η καχυποψία η οποία περιβάλλει τον πολιτικό σας λόγο μου δίνει την εντύπωση ότι έχετε αποδεχθεί την ήττα που σας περιμένει.\nΠΡΟΕΔΡΕΥΩΝ (Ευάγγελος Αργύρης): Μην κάνετε διάλογο.\nΚΩΝΣΤΑΝΤΙΝΟΣ ΜΟΥΣΟΥΡΟΥΛΗΣ: Στο Σώμα απευθύνομαι, κύριε Πρόεδρε.\nΑΣΤΕΡΙΟΣ ΡΟΝΤΟΥΛΗΣ: Σε μας απευθύνεται. Ποιο Σώμα;\nΚΩΝΣΤΑΝΤΙΝΟΣ ΜΟΥΣΟΥΡΟΥΛΗΣ: Στην πολιτική ο χρόνος δεν έχει διάρκεια, έχει όμως ο πόνος και σας πονάει πολύ αυτό που συνέβη στο κόμμα σας τις τελευταίες μέρες.\nΚΩΝΣΤΑΝΤΙΝΟΣ ΑΪΒΑΛΙΩΤΗΣ: Εσείς χάσατε 30 Βουλευτές.\nΠΡΟΕΔΡΕΥΩΝ (Ευάγγελος Αργύρης): Τι να κάνω; Να σας μαλώσω τώρα;\nΑΣΤΕΡΙΟΣ ΡΟΝΤΟΥΛΗΣ: Σε μας απευθύνεται, κύριε Πρόεδρε. Να τον ανακαλέσετε!\nΚΩΝΣΤΑΝΤΙΝΟΣ ΜΟΥΣΟΥΡΟΥΛΗΣ: Περιμένω να ηρεμήσει ο πρώην Υφυπουργός Γεωργίας της Κυβέρνησης Παπαδήμου. Αυτό περιμένω!\nΠΡΟΕΔΡΕΥΩΝ (Ευάγγελος Αργύρης): Δεν είπε τίποτα προσωπικά. Πολιτικά μιλάει.\nΚΩΝΣΤΑΝΤΙΝΟΣ ΜΟΥΣΟΥΡΟΥΛΗΣ: Σήμερα ο κ. Τσίπρας έστειλε μία επιστολή στους αρχηγούς των κρατών της Ευρωζώνης, στον Πρόεδρο της Ευρωπαϊκής Επιτροπής, στον Πρόεδρο του Ευρωπαϊκού Συμβουλίου και στον Πρόεδρο του Ευρωπαϊκού Κοινοβουλίου. Καλώ όλους τους συναδέλφους, να την διαβάσουν.\nΤι αναφέρει ο κ. Τσίπρας, πέρα από αυτό που όλοι φανταζόμαστε; Ότι τι τα δύο κόμματα που συνιστούν την παρούσα Κυβέρνηση έχουν καταγεγραμμένο ιστορικό λεηλασίας των δημοσίων πόρων. Πολύ ωραία! Είναι εξαιρετικός μαθητής του Γεωργίου Ανδρέα Παπανδρέου που περιφερόταν επί δύο χρόνια στο εξωτερικό λοιδορώντας αυτή τη χώρα.\nΕάν ήταν κάποιος από το ΣΥΡΙΖΑ εδώ, θα μπορούσα να τον συγχαρώ! Θα πω απλώς ότι εδώ που φτάσαμε, πέρα από τα μοιρολόγια, σημασία έχει να δούμε τι θα κάνουμε την επόμενη ημέρα. Ο κόσμος το περιμένει από όλους μας.\nΘέλω επίσης, πριν σχολιάσω τη χθεσινή συμφωνία, να σταθώ σε μία σημερινή ανακοίνωση του Ευρωπαϊκού Συμβουλίου με την οποία προαναγγέλλονται ένας κανονισμός για την ενισχυμένη παρακολούθηση που θα εφαρμόζεται στα κράτη μέλη της Ευρωζώνης τα οποία βρίσκονται σε διαδικασία υπερβολικού ελλείμματος και μια δεύτερη κανονιστική πράξη για τα κράτη μέλη που αντιμετωπίζουν προβλήματα οικονομικής σταθερότητας ή λαμβάνουν οικονομική βοήθεια.\nΘέλω να πω με αυτό ότι η εποπτεία, κύριοι συνάδελφοι, είναι θεσμοθετημένη σε επίπεδο Ευρωπαϊκής Ένωσης και αφορά την Ευρωζώνη στο σύνολό της.\nΠιστεύω πάντως ότι για τη χθεσινή συμφωνία δεν δικαιολογούνται πανηγυρισμοί. Δεν δικαιολογούνται πανηγυρισμοί ακόμα και για το ότι αποφύγαμε μία άμεση, άτακτη εξωτερική χρεοκοπία. Η ελπίδα της επιστροφής σε μία φυσιολογική διαδικασία χρηματοδότησης της ελληνικής οικονομίας είναι το θετικό αυτής της υπόθεσης. Αυτή η ελπίδα βεβαίως περιλαμβάνει και τη διαγραφή των 107 δισεκατομμυρίων ευρώ χρέους.\nΜπορεί να αναλογιστεί το Σώμα και κυρίως η αριστερή πλευρά, ποιες θα ήταν οι συνέπειες εάν η αντιμετώπιση των δανειακών αναγκών της χώρας και του χρέους της γινόταν εκτός πλαισίου της Ευρωπαϊκής Ένωσης; Δεν θα ήταν βαρύτερο το τίμημα; Δεν θα ήταν πλήρης η απομόνωση; Εδώ δεν μπορώ παρά να αναδείξω την αναντιστοιχία που υπάρχει μεταξύ των απόψεων των πολιτών και όσων εξ ημών εκφράζουν τέτοιες αντιλήψεις. Το 77% των πολιτών επιθυμεί την παραμονή σε αυτό το νόμισμα.\nΠιστεύω ότι οι δυνατότητες που μας δίνονται τώρα είναι περισσότερες. Για να βγούμε από αυτό το πηγάδι και, βέβαια, για να παραμένουμε στο παιχνίδι. Κερδίζουμε περισσότερο χρόνο και παράλληλα έχουμε τη δυνατότητα να οικοδομήσουμε εμπιστοσύνη.\nΚάτι ακόμα. Εάν δεν πάει καλά αυτό το πρόγραμμα και άλλα κράτη μέλη που βρίσκονται στην ίδια κατάσταση με μας όπως η Πορτογαλία για παράδειγμα, θα θεωρήσουν ότι η εξέλιξη αυτή τους αφορά άμεσα. Εδώ είναι το μεγάλο μας όπλο σε σχέση με την Ευρωπαϊκή Ένωση, η επιτυχία αυτού του προγράμματος, η οποία είναι συνάρτηση, βεβαίως, και του αναπτυξιακού σκέλους. Κάτι αρχίζει να διαφαίνεται και προς αυτή την κατεύθυνση.\nΘέλω ακόμη να πω, καθώς ακούγονται πολλά για την Task Force και την Τρόικα, ότι βρίσκονται εδώ γιατί κάποιοι τις έφεραν. Προφανώς, πρέπει όλοι μαζί να συνεισφέρουμε στο να αποχωρήσουν κάποια στιγμή από αυτήν τη χώρα και αυτό πρέπει να γίνει το συντομότερο δυνατό, όχι μόνο για το δανειακό σκέλος, αλλά και για τα θέματα της λειτουργίας του κράτους.\nΠροσωπικά, θεωρώ πολύ υποτιμητική την εποπτεία, πολύ υποτιμητική την παρακολούθηση. Θλίβομαι διότι κάποια στιγμή μέσα από το μνημόνιο, αποκαλύφθηκε ότι αυτή η χώρα, δεν ξέρει ποιες υπηρεσίες έχει, πόσους υπαλλήλους απασχολούν, ποια είναι η περιουσία της. Εδώ είναι η τραγική ειρωνεία: να ανακαλύπτουμε ποια περιουσία έχουμε για να αξιοποιήσουμε ή να πουλήσουμε ένα κομμάτι της. Αυτό αποτελεί πρόκληση για όλα τα κόμματα..\nΒεβαίως και έχει σημασία να δούμε τι ήταν καλύτερο στο σημείο αυτό που μας έφεραν. Έχει όμως μεγαλύτερη σημασία να δούμε τι θα κάνουμε από εδώ και μπρος. Κάποιοι δεν θέλουν να δουν το πρόβλημα και βάζουν το «κεφάλι ακόμα πιο βαθιά στην άμμο».\nΘα σχολιάσω εδώ αυτό που ακούστηκε προχθές από τον κ. Σόιμπλε: ότι το υποτιθέμενο «σχέδιο Μάρσαλ» έπεται ενός καταστροφικού πολέμου. Εγώ δεν θα κάνω κανένα συνειρμό. Θα σταθώ μόνο σε ένα άλλο σκέλος του πολέμου αυτού, στο οικονομικό, που είναι ότι η κερδοσκοπία των αγορών, απόρροια των καταστροφικών επιλογών της προηγούμενης Κυβέρνησης του ΠΑΣΟΚ και δεύτερον, στον εμπορικό πόλεμο.\nΤην περίοδο 1995-2006, κύριοι συνάδελφοι, το εμπορικό έλλειμμα της χώρας άθροιζε 227 δισεκατομμύρια ευρώ. Πληρώσαμε 227 δισεκατομμύρια ευρώ τοις μετρητοίς. Από εκεί ξεκινούν όλα. Υπήρχε, λοιπόν, και ένας εμπορικός πόλεμος για τον οποίο φέρουν ευθύνη αυτοί που σήμερα μας «κουνούν το δάχτυλο».\nΣημασία έχει σήμερα, εδώ που βρισκόμαστε, να καταστρώσουμε στρατηγικές, να οργανώσουμε πολιτικές σε όλους τους τομείς και όχι να λέμε αοριστολογίες και αερολογίες, στην ενέργεια, στην ανασυγκρότηση του παραγωγικού ιστού της χώρας, ακόμα και στην εξωστρέφεια.\nΘα κλείσω απευθυνόμενος στο ΣΥΡΙΖΑ.\nΚανείς, κύριοι συνάδελφοι, δεν έχει δικαίωμα να καπηλεύεται τη φτώχια και την απόγνωση. «Τσιτάτα» σαν και αυτά που έχουμε συνηθίσει τις τελευταίες ημέρες από το ΣΥΡΙΖΑ πρέπει να σταματήσουν.\nΠρέπει κι εσείς, κύριοι συνάδελφοι, να είστε χρήσιμοι, όχι για να επικρατήσετε πάνω στα ερείπια, ακόμα και σε εκείνα που θα προέλθουν μετά τους «αγώνες», που ενδέχεται να οδηγήσουν σε περισσότερες καταστροφές. Μιλάω για τα πρόσφατα επεισόδια της Αθήνας.\nΔεν πρέπει κανείς σ’ αυτήν την Αίθουσα να συμβάλει στο να έρθουν οι Έλληνες αντιμέτωποι ο ένας απέναντι στον άλλον. Έχει τελειώσει η μεταπολίτευση για μένα, την οποία έχουμε πληρώσει ακριβά και ήρθε η επόμενη μέρα.\nΟ ΣΥΡΙΖΑ εξηγεί στους πολίτες τι ψηφίσαμε την Κυριακή. Εγώ ρωτώ: μπορείτε να αυξήσετε τους μισθούς αύριο; Μπορείτε να βρείτε δουλειά στους νέους; Μπορείτε να αυξήσετε τις συντάξεις; Βγείτε και πείτε, όχι το τι θα κάνετε, γιατί αυτό είναι πολύ εύκολο, αλλά το πώς θα το κάνετε. Εκεί είναι το δύσκολο. Η δυσκολία είναι στο πώς. Πείτε το συγκεκριμένα, όμως. Γιατί όλα τα υπόλοιπα, όπως ξέρετε, είναι για κατανάλωση.\nΚύριοι συνάδελφοι, εσείς δεν κυβερνήσατε τυπικά. Μερικοί, όμως, από εσάς έχουν κυβερνήσει ουσιαστικά. Ξέρετε ποιοι; Αυτοί που δεν μπόρεσαν όλα αυτά τα χρόνια να διαβλέψουν τι είναι ξεπούλημα και τι δεν είναι. Αυτοί -στελέχη σας- που έσπευδαν σ’ αυτήν εδώ την Αίθουσα να υιοθετήσουν οποιοδήποτε παράλογο αίτημα προέρχεται από το δημόσιο τομέα, από τον ευρύτερο δημόσιο τομέα κ.ο.κ..\nΌλα αυτά είναι ζητήματα που αβίαστα οδηγούν στο συμπέρασμα ότι είσαστε απόλυτα υπεύθυνοι και εσείς με τις πολιτικές σας για το που έφτασε η χώρα.\nΑν ενδιαφέρεστε, λοιπόν, για τον κόσμο, προτείνετε λύσεις, συγκεκριμένες και όχι αόριστες.\nΚΩΝΣΤΑΝΤΙΝΟΣ ΜΟΥΣΟΥΡΟΥΛΗΣ: Κύριε Πρωτόπαπα, η ιστορία είναι γνωστή. Δεν διαγράφεται και δεν παραγράφεται. Πρώτα αδρανήσατε, μετά αυτοσχεδιάσατε, ύστερα αποφασίσατε μετά από πανικό και τώρα ζητάτε να αναλάβουμε ευθύνες που δεν μας αναλογούν. Ως εδώ και μη παρέκει!\nΚΩΝΣΤΑΝΤΙΝΟΣ ΜΟΥΣΟΥΡΟΥΛΗΣ: Δεν μπορώ να ζητήσω από την αριστερή πτέρυγα της Βουλής να αλλάξει τρόπο σκέψης. Το γνωρίζω. Γι’ αυτό και δεν το ζητώ.\nΕσείς, κύριε Λαφαζάνη, αγαπητοί κύριοι συνάδελφοι, είστε υπέρ της μίας και μοναδικής επιλογής και αυτή πρέπει να είναι κρατική, κατά τη γνώμη σας.\nΑυτό, όμως, κύριε Πρόεδρε, είναι γνωστό ότι ευδοκίμησε για κάποιο χρονικό διάστημα στον υπαρκτό σοσιαλισμό, ο οποίος κατέρρευσε παταγωδώς και έχουν μείνει σε κάποιες χώρες –όπως και στη δική μας- ορισμένα παραρτήματα ακόμα ανοικτά. Αυτό είναι δικαίωμά σας και να το κρατάτε ανοικτό και να ζητάτε και πελάτες. Εκείνο, όμως, που δεν είναι δικαίωμά σας είναι το να συνεχίζετε να επιτείνετε, να καλλιεργείτε την αβεβαιότητα σε αυτήν τη χώρα. Και δυστυχώς, δεν το κάνετε μόνο μέσα στη χώρα. Οι λόγοι είναι γνωστοί, άγρα ψήφων. Το κάνετε και έξω. Αναφέρθηκα και στην επιστολή του κ. Τσίπρα προς το εξωτερικό.\nΕίπα και στην πρωτολογία μου ότι κανείς δεν μπορεί να είναι ευτυχής από αυτήν τη συμφωνία. Κανείς! Πιστεύω ότι μπορούμε όλοι να συμφωνήσουμε ότι μία συμφωνία τέτοιου είδους για να είναι επωφελής, θα πρέπει και οι δύο πλευρές να συνεισφέρουν ανάλογα με τις δυνατότητές τους. Αυτό θα το δείξει η ζωή, θα το δείξει η εφαρμογή.\nΩστόσο, θα έπρεπε εσείς να είχατε αναλογιστεί πού θα βρισκόμασταν σήμερα, διαφορετικά. Διότι, κύριε Πρόεδρε, είμαστε ένας λαός που λειτουργεί με διαφορετικό τρόπο σε σχέση με το εξωτερικό. Αν πάρει φωτιά ένας κινηματογράφος, δεν θα βγουν οι Έλληνες ο ένας πίσω από τον άλλο στη σειρά, αλλά όλοι μαζί και θα καούν. Τέτοιου είδους σκέψεις δεν κάνατε ποτέ.\nΑντιθέτως, τολμώ να πω ότι προτιμάτε να παρακολουθείτε αυτήν την καταστροφή από τα θεωρεία και να τη σχολιάζετε από τα μικρόφωνα. Ειδικά αυτή τη στιγμή θέλει σοβαρότητα, θέλει προσήλωση, θέλει υπευθυνότητα. Το μήνυμα που πρέπει να στείλουμε στον ελληνικό λαό είναι ότι σ’ αυτήν εδώ την Αίθουσα, όλοι μαζί μπορούμε να παραμερίσουμε προς το παρόν αυτά που μας χωρίζουν σε ιδεολογική ή άλλη βάση και να δούμε την επόμενη μέρα. Διότι, κύριε Λαφαζάνη και αγαπητοί κύριοι συνάδελφοι, δεν είστε επιβάτες τρίτης, δεύτερης, ή πρώτης θέσης. Το καράβι είναι ενιαίο. Αυτό περιμένει ο κόσμος από εμάς. Και ειδικά κάποιοι εξ ημών που έχουμε διαβάσει λίγο παραπάνω από τους άλλους και έχουμε επίγνωση του τι συμβαίνει στο εξωτερικό -και αναφέρομαι και στο ΣΥΡΙΖΑ, γιατί υπάρχουν συνάδελφοι που υπήρξαν Ευρωβουλευτές και γνωρίζουν πάρα πολύ καλά τι εννοώ- έχουμε ακόμα μεγαλύτερη υποχρέωση να το κάνουμε.\nPrevious: Ολομέλεια – Ομιλία περί του νομοσχεδίου για Ρύθμιση της λειτουργίας της ταχυδρομικής αγοράς και τηλεπικοινωνιών (Επί της αρχής)\nNext: Ολομέλεια – Ομιλία για σύσταση Εξεταστικής Επιτροπής για Έλλειμμα 2009


Όμορφος κόσμος, μαγικός: Bajau-οι τσιγγάνοι της θάλασσας\nΧαρακτηρίζονται ως "τσιγγάνοι της θάλασσας". Είναι γνωστοί για τις εξαιρετικές κολυμβητικές τους ικανότητες. Περνούν σχεδόν όλη τους τη ζωή μέσα στη θάλασσα, τρέφονται από αυτήν. Φτιάχνουν τα σπίτια τους μέσα στη θάλασσα, στα ρηχά νερά των κοραλλιογενών υφάλων, πάνω σε ψηλά ξύλινα δοκάρια. Κατασκευάζουν τις βάρκες τους, τις lepa-lepa, με τις οποίες ταξιδεύουν αλλά και ζουν μέσα σε αυτές.\nΦωτογραφία Alex Goh Chun Seong\nΠρόκειται για τους Bajau ή Badjao (Μπατζάο), ιθαγενείς της θαλάσσιας νοτιοανατολικής Ασίας. Οι Bajau προέρχονται παραδοσιακά από τα νησιά του αρχιπελάγους Σούλου, καθώς και από τμήματα των παράκτιων περιοχών του Μιντανάο και της βόρειας Βόρνεο.\nΣήμερα, υπάρχουν τουλάχιστον 470.000 στις Φιλιππίνες, 410.000 στην πολιτεία Sabah της Μαλαισίας και άγνωστος αριθμός αυτών στην Ινδονησία και την υπόλοιπη νοτιοανατολική Ασία.\nΦωτογραφία Torben Venning\nΓια το μεγαλύτερο μέρος της ιστορίας τους, οι Μπατζάο είναι ένας νομαδικός λαός, άνθρωποι της θάλασσας, που επιβιώνουν με την αλιεία. Γυρίζουν στη στεριά για να θάψουν τους νεκρούς τους, για να εμπορευθούν την ψαριά τους και για να φτιάξουν καινούριες βάρκες.\nΟι διάφορες υποομάδες των Μπατζάο διαφέρουν πολιτιστικά, γλωσσικά και θρησκευτικά. Όσον αφορά στη θρησκεία τους, οι περισσότεροι είναι σουνίτες-μουσουλμάνοι. Κάποιοι εξακολουθούν να πιστεύουν σε ανιμιστικές δοξασίες, σε πνεύματα και την λατρεία των προγόνων τους. Υπάρχει μια μικρή μειονότητα Χριστιανών. Κάποιοι, που ζουν συνεχώς μέσα στη θάλασσα ακολουθούν ένα μείγμα του Ισλάμ και της παράδοσης, λατρεύοντας πνεύματα της θάλασσας, τα “jinn” όπως τα αποκαλούν.\nΦωτογραφία Ahmad Shukri\nΣυνήθως, οι περισσότερες από αυτές τις υποομάδες παίρνουν το όνομα του τόπου που ζουν. Ακόμα κι αν ονομάζονται Bajau, κάθε υποομάδα έχει τη δική της μοναδική γλώσσα, τον δικό της πολιτισμό και την παράδοση της.\nΠολλοί Bajaus της ανατολικής ακτής διατηρούν τον παραδοσιακό τρόπο ζωής τους, μαζί με τα απομεινάρια της παραδοσιακής προ-ισλαμικής πίστης τους. Όταν έχουν καλή ψαριά κάνουν προσφορά ευχαριστίας στον Omboh Dilaut, τον θεό της θάλασσας στον οποίο πιστεύουν.\nΟι Μπατζάο της ανατολικής ακτής της Sabah είναι γνωστοί για την ετήσια Regatta Lepa. Στην πόλη Semporna διεξάγονται παραδοσιακές λεμβοδρομίες, στις οποίες οι παραδοσιακές βάρκες lepa-lepa διακοσμούνται με πολύχρωμα πανιά.\nΕίναι άνθρωποι που τους αρέσει το χρώμα, οι γιορτές και η μουσική. Πιστεύουν ότι κατάγονται από τα μέλη της βασιλικής φρουράς του Σουλτανάτου Johor. Αυτό είναι ίσως μια εξήγηση για τα πολύχρωμα ρούχα που φορούν. Οι νύφες και οι γαμπροί φορούν ακόμα πιο πολύχρωμα ρούχα. Μια γυναίκα χαίρει μεγαλύτερης εκτίμησης όταν φοράει πολύχρωμα ρούχα.\nΦωτογραφία Rade Knoxville\nΟι Bajaus είναι γνωστοί για τις εξαιρετικές ικανότητές τους στην ελεύθερη κατάδυση, με φυσικές προσαρμογές που τους επιτρέπουν να δουν καλύτερα και να παραμένουν περισσότερη ώρα κάτω από το νερό. Μερικοί Bajau σκόπιμα προκαλούν ρήξη στα τύμπανα των αυτιών τους σε νεαρή ηλικία, προκειμένου να διευκολυνθεί η κατάδυση και το κυνήγι στη θάλασσα. Αλιεύουν είδη θαλάσσιων αγγουριών, τα ολοθούρια, τα οποία και εμπορεύονται. Καταδύονται μέχρι και 30 μέτρα αναζητώντας αυτό το είδος, που θεωρείται λιχουδιά. Αξιοσημείωτο είναι ότι μπορούν να κρατήσουν την αναπνοή τους μέχρι και πέντε λεπτά.\nΦωτογραφία Borneo Child Aid Society\nΚάποιοι Μπατζάο άρχισαν να ζουν στην ξηρά πριν από 200 χρόνια περίπου. Εγκατέλειψαν την ζωή στη θάλασσα και έγιναν αγρότες και κτηνοτρόφοι. Κέρδισαν έτσι το παρατσούκλι "καουμπόηδες της ανατολής". Οι Bajaus της δυτικής ακτής είναι εξαιρετικοί ιππείς.\nΕίναι επίσης γνωστοί για τις δεξιότητές τους στην υφαντική και το κέντημα. Έχουν ένα μοναδικό είδος χορού, που ονομάζεται Pangigal. Είναι κοινός χορός σε γαμήλιες τελετές, στις κοινότητες των ιθαγενών στις Φιλιππίνες και στην Μαλαισία.\nΣήμερα, ο αριθμός των Bajaus που γεννιούνται και ζουν κυρίως στη θάλασσα μειώνεται, εν μέρει λόγω κυβερνητικών προγραμμάτων, βάσει των οποίων μετακινούνται στην ηπειρωτική χώρα. Επί του παρόντος, υπάρχει ένας τεράστιος οικισμός των Bajau στο νησί Pulau Gaya, της Μαλαισίας.\nΠολλοί από αυτούς είναι παράνομοι μετανάστες στο νησί, το οποίο χρησιμοποιούν ως βάση, για να μπαίνουν συχνά στην Sabah , όπου και απασχολούνται σε διάφορες χειρωνακτικές εργασίες. Οι φυλετικές διακρίσεις και η συνεχής βία έχουν οδηγήσει πολλού Μπατζάο στην επαιτεία και την μετανάστευση.\nΟι Μπατζάο έχουν χάσει μέρος της πολιτιστικής τους κληρονομιάς. Κάποιες από τις ιστορίες τους δεν θα ακουστούν στις επόμενες γενιές. Αρχίζουν επίσης να χάνουν κάτι από την ταυτότητά τους καθώς ενσωματώνονται με τις χερσαίες κοινότητες. Ακόμα και οι πιο παραδοσιακοί Badjao έχουν αρχίσει να αντικαθιστούν τις χειροποίητες βάρκες τους με βάρκες του εμπορίου. Παρά τις αλλαγές αυτές, ο πλούτος της πολιτιστικής κληρονομιάς των Bajaus έχει αρχίσει να αναγνωρίζεται ως άξιος διατήρησης.\nΑναρτήθηκε από nikiloy στις 11:28 π.μ.\nΕτικέτες ΛΑΟΙ ΤΟΥ ΚΟΣΜΟΥ


.: Υλοποίηση αποφάσεων ΣτΕ και αναδρομικά - Μία ακόμα άποψη\nΣυνειδητά όλο αυτό το διάστημα δεν είχα πάρει θέση με όλα αυτά που έγραφαν εφημερίδες και σχολίαζαν συνάδελφοι, σχετικά με την πλήρη υλοποίηση των αποφάσεων του ΣτΕ και επιστροφή του υπολοίπου 50%, αφού ήταν λίγα αυτά που προσέθεταν σε όσα γνωρίζαμε μέχρι σήμερα. Επειδή όμως σε καθημερινή βάση δέχομαι ερωτήματα, παραθέτω κι εγώ μία σειρά από στοιχεία και την άποψή μου, αφού τονίσω ότι (αν δοθούν) πρόκειται για επιστροφή παρανόμως παρακρατηθέντων με μεγάλη μάλιστα καθυστέρηση... Ας τα πάρουμε όμως τα πράγματα από την αρχή.\nΘα δοθούν τα αναδρομικά; Η άποψη μου όπως φαίνεται και στο τέλος του άρθρου μου [ΕΔΩ] ήταν ΝΑΙ, με την παρούσα ή την επόμενη κυβέρνηση.\nΘα έρθουν στο επίπεδο του 2012 οι μισθοί και οι συντάξεις όπως προβλέπουν οι αποφάσεις του ΣτΕ; Οι Βασικοί Μισθοί και οι Βασικές Συντάξεις, ΝΑΙ. Το πληρωτέο ΟΧΙ, γιατί υπάρχουν και άλλες μειώσεις - κρατήσεις στη συνέχεια. Στο Ενημερωτικό Σημείωμα Σύνταξης είναι το πρώτο νούμερο αριστερά πάνω, όπως φαίνεται στην παρακάτω εικόνα.\nΠότε θα δοθούν και πώς; Με δόσεις ή εφάπαξ;\nΜε την παρούσα κυβέρνηση αν δεν είναι ακόμα μια παραπλάνηση ή/και ομηρία πριν των επερχόμενων εκλογών δεν είναι δυνατόν να δοθούν εντός του 2018. Αυτό που δήλωσε στην αρχή ο κ. Καμμένος "από τον Οκτώβριο" είναι τελείως ανεδαφικό και δείχνει πόσο πρόχειρα και ψηφοθηρικά αντιμετωπίζει το εν λόγω θέμα. Αλλά και ο λόγος της έναρξης των δόσεων από τον Ιανουάριο του 2019 "για να μην φορολογηθούν" είναι το ίδιο έξω από κάθε πραγματικότητα. Από την εφορία δε γλυτώνει κανείς. Το έχουμε δει άλλωστε με το προηγούμενο 50%. Εκτιμάται ότι όποτε και αν δοθούν θα είναι σε δόσεις, ενώ δεν αποκλείεται να δοθεί ένα μικρό ποσό εφάπαξ ή/και ένα ποσό να συμψηφισθεί με οφειλές σε εφορία πχ ΕΝΦΙΑ. Κι αυτό γιατί αποκλείω να ...καταναλωθεί όλο το υπερπλεόνασμα για μια απόφαση του ΣτΕ, που πιθανόν να μην φέρει ικανό αριθμό ψήφων.\nΗ αξιωματική αντιπολίτευση δεσμεύτηκε ότι θα τα επιστρέψει σε βάθος πενταετίας.\nΠότε θα καταλάβουμε ότι πλησιάζει η ημερομηνία καταβολής; Με βάση την εμπειρία του παρελθόντος η διαδικασία έχει ως ακολούθως: (1) Συσκέψεις, υπολογισμοί και δοκιμές στο τέως ΓΛΚ για τους συνταξιούχους και στα αντίστοιχα Υπουργεία των εν ενεργεία στελεχών σε συνεργασία με το Υπουργείο Οικονομικών. (2) Αφού υπολογισθεί το συνολικό κόστος θα πρέπει να συμπεριληφθεί στον υπό σύνταξη προϋπολογισμό έτους 2019 του κράτους. (3) Αφού ο προϋπολογισμός ψηφισθεί με τη συμφωνία και των δανειστών θα απαιτηθεί νομοθετική ρύθμιση όπως ακριβώς έγινε και με το νόμο 4307/2014, ώστε να επανέλθουν Βασικοί Μισθοί και Βασικές Συντάξεις στα επίπεδα του 2012, αλλά και θα φαίνεται ο τρόπος απόδοσης (πχ σε πόσες δόσεις). Αν η διαδικασία θεωρηθεί κατεπείγουσα μπορεί να υλοποιηθεί μέσα σε μερικές ημέρες, άλλως μπορεί να απαιτηθούν μερικές εβδομάδες. (4) Έκδοση εγκυκλίου εφαρμογής της νομοθετικής ρύθμισης, που θα καθορίζει κάθε λεπτομέρεια. (5) Στη συνέχεια για τα εν αποστρατεία στελέχη θα εκδοθούν νέες συνταξιοδοτικές πράξεις και θα αποσταλούν στον καθένα από εμάς. (6) Τέλος, θ' αρχίσει η καταβολή, που όπως καταλαβαίνετε μπορεί να αργήσει αρκετά.\nΜπορεί να υπολογισθεί το ποσό που αναλογεί στον καθέναν από εμάς; Καταρχήν να πούμε ότι τα εν ενεργεία στελέχη διεκδικούν μέχρι τέλος του 2018, αναδρομικά 53 μηνών, αφού από 1.1.2017 ισχύει το νέο μισθολόγιο. Εδώ πρέπει να πούμε ότι σύμφωνα με τις προηγούμενες αποφάσεις του ΣτΕ εκτιμάται ότι το νέο μισθολόγιο θα κριθεί και αυτό αντισυνταγματικό αφού είναι υποδεέστερο του Ιουλίου του 2012. Τα εν αποστρατεία στελέχη διεκδικούν μέχρι τέλος του 2018, αναδρομικά 77 μηνών και νέα Συνταξιοδοτική πράξη.\nΑν και ο τρόπος που παρουσίασε η ΠΟΣ(*) κρίνεται ενδιαφέρουσα και απλή δεν μπορεί να θεωρηθεί ότι ισχύει για όλους αφού πιθανόν να αλλάξει η κλίμακα υπολογισμού 5, 10, 15, 20% αλλά και τα αναφερόμενα ποσά είναι προ φόρων.\nΈνας ασφαλέστερος τρόπος υπολογισμού γίνεται με τη βοήθεια του excel-φυλλου του κ. Σουφλή [ΕΔΩ] όπως εξηγήθηκε [ΕΔΩ]. Στον "Υπολογισμό Α" βάζουμε τις υπάρχουσες Βασικές Συντάξεις και λοιπά στοιχεία και στον "Υπολογισμό Β" βάζουμε τη Βασική Σύνταξη πριν τον Ιούλιο του 2012 και λοιπά στοιχεία. Η διαφορά των δύο τελικών καθαρών ποσών πολλαπλασιάζεται με το 77 και δίνει μία πλησιέστερη με την πραγματικότητα εικόνα επιστρεφομένων. Η διαφορά μεταξύ των δύο υπολογισμών Α' και Β' ενός μισθολογικά Υποστράτηγου, που άλλαξε κλίμακα από 10 στο 15%, είναι μόλις 11 ευρώ.\nΣΥΜΠΕΡΑΣΜΑΤΑ: (1) Αν δοθούν τα αναδρομικά, έχουμε πολύ δρόμο ακόμα. (2) Τα ποσά των ομοιόβαθμων εν ενεργεία στελεχών θα είναι αρκετά μεγαλύτερα από τα αντίστοιχα των εν αποστρατεία, αν και οι μήνες είναι λιγότεροι. (3) Τα ποσά που γράφτηκαν στον έντυπο και ηλεκτρονικό τύπο αφορούσαν κυρίως τα εν ενεργεία στελέχη των ΕΔ και των ΣΑ.\n(*) Υπολογισμός ΠΟΣ για εν αποστρατεία στελέχη: Εφάπαξ ποσό με τη σύνταξη Ιαν. 2015 (5 μήνες) + 36 μηνιαίες δόσεις, μέχρι Ιαν. 2018 (24 μήνες). Το άθροισμα αυτό διαιρείται με το 29 και πολλαπλασιάζεται με το 77 (Αυγ. 2012 - Δεκ. 2018). Αυτό θα είναι το προ φόρων ποσό, που δεν ισχύει για όσους αλλάξει η κλίμακα της μείωσης 5-10-15-20%.


«Ο Μίτος της Αριάν» - alterinfo.gr\n«Ο Μίτος της Αριάν»\nΜετά την καλλιτεχνική και εμπορική επιτυχία της ταινίας «Τα Χιόνια του Κιλιμάντζαρο», ο Robert Guédiguian επιστρέφει με το δέκατο όγδοο φιλμ της καριέρας του, μια ονειρική, αστεία και ατμοσφαιρική ιστορία με εκκεντρικούς χαρακτήρες, ανάμεσα τους και μια χελώνα που συνομιλεί με την πρωταγωνίστρια. Έχοντας στο πλευρό του την αγαπημένη «οικογένεια» ηθοποιών: τη σύντροφο του Ariane Ascaride μαζί τους Jacques Boudet, Jean-Pierre Darroussin και Gérard Meylan, ο σκηνοθέτης ξεδιπλώνει την πλοκή του μέσα από αλυσιδωτές συναντήσεις που προκύπτουν χάρη στην ανεξάντλητη εξωστρέφεια της μεσογειακής κουλτούρας. Με φόντο ένα παραθαλάσσιο εστιατόριο και μια ηλιόλουστη παλέτα, η κεντρική ηρωίδα της ταινίας ζει το όνειρο της και μας παρασέρνει σε έναν μαγικό μικρόκοσμο, όπου τίποτα δεν είναι αναμενόμενο και όλα είναι αντικείμενο μιας καλής συζήτησης μεταξύ φίλων. Αυτή τη φορά ο δημιουργός επιλέγει να μιλήσει για τις ανθρώπινες σχέσεις μέσα από μια ευαίσθητη ταινία που θυμίζει ενήλικο παραμύθι.\nΈρχεται από 17 Ιουλίου στους κινηματογράφους από τη Feelgood\nΣυντελεστές: Σκηνοθεσία: Robert GUÉDIGUIAN\nΣενάριο: RobertGUÉDIGUIAN, SergeVALLETTI\nΠαραγωγοί: RobertGUÉDIGUIAN, MarcBORDURE\nΠαίζουν: ArianeASCARIDEJacquesBOUDET, Jean-PierreDARROUSSIN, AnaïsDEMOUSTIER, YoussoufDJAORO, AdrienJOLIVET, GérardMEYLAN, LolaNAYMARK,JudithMAGRE (η φωνή της χελώνας)\nΔιεύθυνση Φωτογραφίας: PierreMILON (AFC)


Μια υπερχείλιση βόθρου δεν είναι τόσο αθώα για την υγεία όσο νομίζετε!\nΕάν αντιμετωπίζετε πλημμύρα υπονόμου ή βοθρου, θα πρέπει να λάβετε τις ακόλουθες προφυλάξεις για να προστατέψετε εσάς και την οικογένειά σας:\nΑποφύγετε την επαφή με τα λύματα όπου είναι δυνατόν.\nΠροστατεύστε τυχόν κοψίματα και ανοιχτές πληγές.\nΠετάξτε στα σκουπίδια τυχόν λαχανικά ή φρούτα που καλλιεργούνται στον κήπο σας εάν πλημμυρίσει.\nΚρατήστε τα παιδιά σας μακριά από πλημμυρισμένες περιοχές για τουλάχιστον επτά ημέρες μετά την απολύμανση της περιοχής.\nΣυμβουλευτείτε το γιατρό σας εάν υποφέρετε από εμετό ή διάρροια μετά από περιστατικό υπερχείλισης βόθρου.\nΤι συμβαίνει μετά την υπερχείλιση βόθρου? Ποιόν να καλέσετε άμεσα;\nΚαλέστε ΑΜΕΣΑ μια εταιρεία αποφράξεων. Υπάρχει μια λίστα με τις καλύτερες εταιρείες αποφράξεων στην Αθήνα και Αττική που λειτουργούν 24ωρες το 24ωρο.\nΠρέπει να κινηθείτε γρήγορα και αποφασιστικά γιατί τι βοθρολύματα περιέχουν επικίνδυνα μικρόβια και δημιουργούν χημικές ουσίες που προκαλούν σοβαρά προβλήματα υγείας.\nΗ ακατέργαστη λάσπη λυμάτων είναι ικανή να φιλοξενεί μερικές φορές υψηλά επίπεδα ενός ευρέος φάσματος βακτηρίων (συμπεριλαμβανομένων των ανθεκτικών στα φάρμακα μορφών), ιών και παρασίτων και ενώ οι διαφορετικές μορφές επεξεργασίας λυμάτων μειώνουν τα επίπεδα καθενός από αυτά, το αποτέλεσμα είναι ποικίλου βαθμού ανάλογα με τους παράγοντες όπως αρχικές συγκεντρώσεις και αντίσταση του οργανισμού στη θεραπεία.\nΚύριοι από αυτούς τους οργανισμούς, όσον αφορά τον κίνδυνο για τον άνθρωπο, είναι οι Salmonella spp, E. coli, Campylobacter, Giardia και Ascaris. Οι ιοί της ηπατίτιδας μπορούν να βρεθούν στα λύματα, όπως και μια σειρά άλλων ιών, εάν αναζητηθούν, και είναι πιθανό ότι η εντατική αναζήτηση συγκεκριμένου οργανισμού μπορεί συχνά να οδηγήσει σε θετικά ευρήματα ακόμη και αν σε χαμηλά επίπεδα που μπορεί να μην είναι σημαντικά από την άποψη του κινδύνου για την υγεία .\nΗ ιλύς λυμάτων αποτελεί σημαντική πηγή καδμίου και μολύβδου και σε μικρότερο βαθμό υδράργυρου και αρσενικύ.\nΠολλά χημικά, συμπεριλαμβανομένης μιας ευρείας γκάμας φαρμακευτικών παραγόντων, μπορούν να βρεθούν στα λύματα σε μεταβλητές συγκεντρώσεις. Ενώ η ραδιενέργεια μπορεί να ανιχνευθεί στη λάσπη λυμάτων (από μια σειρά πηγών συμπεριλαμβανομένης της ιατρικής περίθαλψης και από βιομηχανικές πηγές) τα επίπεδα είναι πιθανό να είναι χαμηλά, αν και δεν θα μπορούσαν να εντοπιστούν επαναλαμβανόμενα δεδομένα σχετικά με το περιεχόμενο της ιλύος λυμάτων στον διαθέσιμο χρόνο για αυτό το έργο.\nΠρέπει να έχετε πάρει τηλέφωνο δύο ώρες από την πρώτη διαπίστωση του προβλήματος (υπερχείλιση βόθρου)\nειδικά κατά τη διάρκεια ακραίων καιρικών φαινομένων που μπορεί μια εταιρεία αποφράξεων να χρειαστεί λίγο περισσότερο χρόνο για να ανταποκριθεί. Εαν δεν μπορεί να λυθεί το πρόβλημα απο τις ιδιωτικές εταιρείες αποφράξεων καλέστε αμεσως την πυροσβεστική.\nΑίτια υπερχείλισης βόθρου\nΗ υπερχείλιση βόθρου ή υπονόμου προκαλείται από αποτυχία του αντλιοστασίου, αποφράξεις και μπλοκαρίσματα ή εκτακτες καρικές συνθηκες που μπορεί να κατακλύσουν το σύστημά αποχέτευσης μας.\nΕάν η υπερχείλιση βόθρου προκαλείται από:\nαποφράξεις σε δημόσιο αποχετευτικό δίκτυο, θα κανονίσουμε την απομάκρυνση του μπλοκαρίσματος σε συνεργασία με το Δημο και την ΕΥΔΑΠ. Εαν η απόφραξη οφείλεται σε κακό καιρό, θα καθαρίσουμε και θα αξιολογήσουμε εάν μπορεί να πραγματοποιηθεί οποιαδήποτε διορθωτική εργασία. ένα πρόβλημα στον ιδιωτικό σας βόθρο, θα είστε υπεύθυνοι για το καθαρισμό βόθρου.\nΤΙΜΟΚΑΤΑΛΟΓΟΣ – ΤΙΜΕΣ – ΚΟΣΤΟΣ ΑΠΟΦΡΑΞΕΩΝ\nΚεντρικό Φρεάτιο: 50€\nΔιάγνωση με Κάμερα:80€\nΚαθαρισμός Βόθρων : 80€\nΟι αποφράξεις τιμές ενδεικτικές και βασίζονται στην Εξειδικευμένη εταιρεία αποφράξεων Ανδρώνης.\nCategory: UncategorizedBy Καλχας Σωτήρης 14 Μαΐου, 2020\nPreviousPrevious post:Επιβάρυνση πολλών παθήσεων μέσα στην καραντίνα λόγω κορονοϊού.NextNext post:Βασικοί κανόνες του Φενγκ Σούι για αρμονικό σπίτι


Η Καταλονία κλονίζει την ήδη ταραγμένη Ε.Ε. | Δρόμος της Αριστεράς\nΑρχική πολιτική Η Καταλονία κλονίζει την ήδη ταραγμένη Ε.Ε.\nΕίδος προς εξαφάνιση η δημοκρατία στην ευρωπαϊκή ήπειρο\nΗ Ισπανία δεν θα είναι όπως πριν μετά το δημοψήφισμα της περασμένης Κυριακής και τις μεγαλειώδεις παλλαϊκές κινητοποιήσεις και την γενική απεργία που ακολούθησαν ως απάντηση στην ωμή βία της κυβέρνησης Ραχόι.\nΟλόκληρο το Ευρωενωσιακό οικοδόμημα δεν θα είναι ίδιο μετά το καταλανικό δημοψήφισμα.\nΗ ένοχη σιωπή του ευρω-ιερατείου μπροστά στους θωρακισμένους ρόμποκοπ του Ισπανικού Βασιλείου και το ζωντάνεμα σκηνών που θυμίζουν έντονα καθεστώς Φράνκο και Ισπανικό Εμφύλιο στους δρόμους της Βαρκελώνης και των άλλων πόλεων της Καταλονίας, που έκαναν το γύρω του κόσμου τις τελευταίες μέρες, βάζουν τέλος στις ελάχιστες ψευδαισθήσεις για μια Ευρώπη προπύργιο δήθεν της ελευθερίας και των δικαιωμάτων. Αυτά αποκτούν νόημα για τους ιθύνοντες της Ε.Ε. μόνο όταν αφορούν την επιβολή των πολυπολιτισμικών οραμάτων και τη θεοποίηση δήθεν ατομικών δικαιωμάτων στα πλαίσια της ιμπεριαλιστικής παγκοσμιοποίησης.\nΔεν είναι βέβαια μόνο η σιωπή της Ε.Ε. απέναντι στη ωμή βία. Οι ασθμένουσες δηλώσεις του εκπροσώπου του Γιούνκερ ότι η Ε.Ε δεν αναγνωρίζει το δημοψήφισμα καθώς «πρέπει να αντιμετωπιστεί στο πλαίσιο της συνταγματικής τάξης στην Ισπανία» και ο ωμός εκβιασμός της Κομισιόν ότι «εάν ένα δημοψήφισμα κατέληγε σε κάποια εδαφική αποχώρηση, τα εδάφη αυτά θα βρίσκονταν εκτός Ε.Ε.» μαρτυρά την αφόρητη δυσφορία της Επιτροπής απέναντι στα δημοψηφίσματα και συμμετοχή των λαών στις αποφάσεις που αφορούν το μέλλον τους. Δεν είναι τυχαίο. Η ίδια η Κομισιόν αποτελεί ένα μη εκλεγμένο όργανο, προϊόν εκβιασμών της γερμανικής πρωτοκαθεδρίας, και από αυτή τη μη νομιμοποιημένη θέση δεν ξεχνά ότι όταν οι λαοί καλέστηκαν να διατυπώσουν γνώμη για τις ευρωπαϊκές εξελίξεις η ετυμηγορία τους ήταν αρνητική για τα σχέδια των Βρυξελλών. Τα δημοψηφίσματα σε Γαλλία, Ολλανδία, Δανία, Ιρλανδία, το «Όχι» της Ελλάδας, πιο πρόσφατα το Brexit και τώρα το δημοψήφισμα της Καταλονίας στοιχειώνουν τους υπολογισμούς της γερμανικής Ευρώπης και δεν αφήνουν περιθώρια για διπλωματία. Η στήριξη της ενότητας του Ισπανικής Βασιλείου, η σκληρή γραμμή Ραχόι και η χωρίς όρους ανοχή στην εγκληματική δράση της φρανκικής guardia civil ήταν μοναδική επιλογή, σε αυτή τη φάση, ολόκληρης της Ε.Ε. το ισχυρό μήνυμα της απέναντι στους λαούς της Ευρώπης.\nΜια Ε.Ε. χωρίς σχέδιο. Μια Ε.Ε. χωρίς δημοκρατία\nΗ Ε.Ε. δίνει, όλο και περισσότερο σημάδια αδυναμίας να προσανατολιστεί σε ένα ραγδαία μεταβαλλόμενο κόσμο. Σήμερα δεν υπάρχουν πολιτικές ανάλογες με τα ορόσημα του 1986 (Ενιαία Ευρωπαϊκή Πράξη), του 1992 (Ενιαία Αγορά, συνθήκη του Μάαστριχτ) που συντηρούσαν το μύθο μιας δήθεν ειρηνικής, ενιαίας και ευημερούσας Ευρώπης. Αντί για αυτά προβάλλονται σχέδια για μια «Ευρώπη πολλών ταχυτήτων», προτάσεις για περιφερειοποίηση της Ευρώπης και συγκρότησης ενός διευθυντηρίου υπό γερμανικό έλεγχο και σιδηρά πυγμή. Σχέδια που όχι μόνο δεν συνεγείρουν τους πολίτες αλλά συναντούν και ισχυρές φυγόκεντρες τάσεις μεταξύ των ιθυνουσών τάξεων των χωρών μελών.\nΗ «ενδόρηξη» στο στρατόπεδο της παγκοσμιοποίησης και η εκλογή Τραμπ στην προεδρία των ΗΠΑ συνεχίζει να προκαλεί τριγμούς και ασάφειες στο ευρωπαϊκό οικοδόμημα με απρόβλεπτες επιπτώσεις. Η Ευρώπη αντιμετωπίζει με δέος την ανάδυση της Κίνας σε παγκόσμια οικονομική δύναμη έχοντας ανεπεξέργαστο κάθε σχέδιο αντιμετώπισης της. Είναι βυθισμένη σε μια αντιπαράθεση διαρκείας με τη Ρωσία και συμμετέχει ενεργά στην στρατιωτική της περικύκλωση οδηγώντας όχι μόνο σε στήριξη του νεοφασιστικού καθεστώτος της Ουκρανίας αλλά σε μια χωρίς νόημα και προοπτική αντιπαράθεση με τη Ρωσία με σημαντικές οικονομικές επιπτώσεις.\nΚαθώς ο σύγχρονος κόσμος ζει την, σε μεγάλη κλίμακα και ένταση, επιστροφή της πολιτικής μέσω των γεωπολιτικών αντιπαραθέσεων η Ε.Ε. βρίσκεται αμήχανη στη δίνη μεγάλων αναταράξεων. Το μόνο που κυριαρχεί στο άλλοτε λαμπερό, για τη μέση συνείδηση, ευρωπαϊκό οικοδόμημα είναι η εφαρμογή ενός προτεσταντικής σύλληψης οικονομικού προγράμματος που μοιράζει φτώχεια, εργασιακή απόρριψη και κοινωνική περιθωριοποίηση στη μεγάλη πλειοψηφία των πολιτών της. Η γερμανική Ευρώπη μπορεί να υπάρχει μόνο διευρύνοντας τις κοινωνικές ανισότητες και κατατάσσοντας ολόκληρες χώρες σε χώρες περιορισμένης κυριαρχίας, σε χώρους αποικιακής εκμετάλλευσης του φυσικού και παραγωγικού τους πλούτου, συντριβής του ανθρώπινου δυναμικού τους.\nΑυτή η πολιτική αποφέρει κέρδη αποκλειστικά σε μία ελάχιστη οικονομική ολιγαρχία και πλεονάσματα σε ένα σκληρό πυρήνα χωρών της Κεντρικής Ευρώπης και κυρίως της Γερμανίας. Την ίδια στιγμή η οικονομία της Ε.Ε. κινείται στα όρια μια αναιμικής ανάπτυξης που αναδεικνύει εμφανέστατα νέα σημάδια επανεμφάνισης μιας νέας κρίσης, ίσως χειρότερης από εκείνης του 2008-2009. Τα προγράμματα διαρθρωτικής πολιτικής στις χώρες που εφαρμόσθηκαν δεν έχουν θεραπεύσει τίποτα από όσα επιχείρησαν δήθεν να θεραπεύσουν.\nΗ Ε.Ε. παραμένει βαθιά τραυματισμένη καθώς οι κοινωνίες της έχουν καταδικασθεί σε αποσάθρωση. Σε μια τέτοια Ε.Ε. είναι αναπόφευκτο να δυναμώνει ένα τραγικό έλλειμμα δημοκρατίας. Στην πραγματικότητα η δημοκρατία δεν κινδυνεύει στην Ευρώπη καθώς έχει από καιρό ουσιαστικά καταργηθεί. Η στάση του ευρω-ιερατείου απέναντι στο καθολικό αίτημα του λαού της Καταλονίας να αποφασίσει για το μέλλον του αποτελεί την πιο απτή απόδειξη.\nΗ ευρωπαϊκή σκοτοδίνη σε νέες περιπέτειες\nΗ Γερμανίδα καγκελάριος αποδέχθηκε το ρόλο του ηγέτη της Δύσης στην πορεία της παγκοσμιοποίησης, που της ανέθεσε ο Ομπάμα, χωρίς βαθιά συναίσθηση των προϋποθέσεων ενός τέτοιου εγχειρήματος. Παρακολουθεί με αμηχανία το Κινέζο πρόεδρο να εξαγγέλλει την Τέταρτη Βιομηχανική επανάσταση και να ρίχνει στην αγορά τρισεκατομμύρια δολάρια (δρόμος του μεταξιού) μετρώντας τις συνέπειες για την ίδια την γερμανική οικονομία από ένα σχέδιο ανάσχεσης της κινεζικής οικονομικής επέκτασης. Φάνηκε να αναζητά διέξοδο με ένα, περιορισμένης δυνατότητας, διπλό σχέδιο: Τη συνέχιση της πολιτικής Σόιμπλε για πανευρωπαϊκή λιτότητα με την παράλληλη συγκρότηση ενός διευθυντηρίου με τη συμμετοχή της Γαλλίας και σε ρόλο κομπάρσου της Ιταλίας και της Ισπανίας. Και πριν προλάβει να δοκιμάσει το νέο σχήμα βρέθηκε η ίδια μπλεγμένη σε ένα εκλογικό αποτέλεσμα που την παρουσιάζει αποδυναμωμένη να αναζητά συμμάχους και νέες ισορροπίες για την υποχρεωτική συγκατοίκηση της στην καγκελαρία. Τώρα, πριν ακόμα εμφανισθεί λευκός καπνός στο Βερολίνο, εμφανίζονται νέοι πονοκέφαλοι.\nΑπό την μία πλευρά ο Γάλλος εταίρος, ο πρόεδρος Μακρόν, εξαγγέλλει σχέδια «φυγής προς τα μπρος» με νέους περιορισμούς στην εθνική κυριαρχία των χωρών για να επιτευχθεί μια εμβάθυνση της ευρωπαϊκής ενοποίησης. Δεν υπολόγισε την άσχημη στιγμή, το δημοψήφισμα της Καταλονίας, ούτε την πληρωμένη απάντηση των Φιλελεύθερων της Γερμανίας (FDP), πιθανού ή αναγκαίου εταίρου στην νέα κυβέρνηση της Γερμανίας, ότι «η Ευρώπη δεν έχει ανάγκη από πρόσθετα κονδύλια, αλλά από μεταρρυθμίσεις»\nΑπό την άλλη ο Ισπανός κομπάρσος βρίσκεται στη δίνη μια κρίσης που όχι απλά θα σημαδέψει το μέλλον του και συνολικά τις εξελίξεις στην Ισπανία αλλά θα οδηγήσει και σε απρόβλεπτη συμπεριφορά των αγορών έναντι της εξαιρετικά εύθραυστης και ασταθούς ισπανικής οικονομίας. Βλέπεται και αυτός επέλεξε ως οδό διαφυγής από τα μνημόνια την έξοδο (διάβαζε τον έλεγχο των αγορών) και τώρα πληρώνει το τίμημα.\nΣτην δύσκολη συνάρτηση που άνοιξε το καταλανικό δημοψήφισμα πρέπει να συνυπολογιστούν παράμετροι που ακόμα δεν είναι ορατοί. Η στάση που θα κρατήσει στη συνέχεια η Βαρκελώνη και οι εξελίξεις στην Ισπανία δεν μπορούν παρά να επιδράσουν άμεσα στο αντίστοιχο αίτημα των Βάσκων ανοίγοντας τον ασκό του Αιόλου σε ολόκληρη της Ε.Ε. από το Βέλγιο μέχρι το Γιβραλτάρ και μέχρι την Σκωτία…


Απρίλιος 2021 – ΔΕΔΙΣΑ\nΑνακοίνωση Δήμου Χανίων-Δ.Ε.ΔΙ.Σ.Α. για την απόρριψη ογκωδών και πράσινων αποβλήτων την περίοδο του Πάσχα\nΑνακοινώσεις, Νέα / Ανακοινώσεις, Τελευταία νέα\nΔεν επιτρέπεται σχολιασμός στο Ανακοίνωση Δήμου Χανίων-Δ.Ε.ΔΙ.Σ.Α. για την απόρριψη ογκωδών και πράσινων αποβλήτων την περίοδο του Πάσχα\nΟ Δήμος Χανίων και η Δ.Ε.ΔΙ.Σ.Α. Α.Ε. (ΟΤΑ) απευθύνουν έκκληση στους συνδημότες να είναι ιδιαίτερα προσεκτικοί σχετικά με την απόρριψη ογκωδών και πράσινων αποβλήτων κατά τις Άγιες Ημέρες του Πάσχα, προκειμένου να διατηρηθεί το περιβάλλον καθαρό και να μην επιβαρυνθεί ο δημόσιος χώρος.\nΟ προγραμματισμός των δρομολογίων περισυλλογής ογκωδών και πράσινων αποβλήτων, θα μεταβληθεί κατά το δυνατόν στον ελάχιστο βαθμό και θα ομαλοποιηθεί από την Τετάρτη 5 Μαΐου 2021, στο κανονικό εβδομαδιαίο πρόγραμμα.\nΕυχόμαστε σε όλους τους συμπολίτες μας καλή Ανάσταση και καλό Πάσχα!\nΑποτελέσματα δράσης Απριλίου Δήμου Χανίων & ΔΕΔΙΣΑ για τη μείωση Ηλεκτρικών Αποβλήτων\nΔεν επιτρέπεται σχολιασμός στο Αποτελέσματα δράσης Απριλίου Δήμου Χανίων & ΔΕΔΙΣΑ για τη μείωση Ηλεκτρικών Αποβλήτων\nΜεγάλη ανταπόκριση στη δράση του Δήμου Χανίων: Μαζεύτηκαν 3,5 τόνοι ηλεκτρικά και ηλεκτρονικά απόβλητα\nΜε μεγάλη ανταπόκριση των πολιτών ολοκληρώθηκε η δράση του Δήμου Χανίων, για τη συλλογή ηλεκτρικών και ηλεκτρονικών αποβλήτων με το σύστημα «πόρτα-πόρτα», για δεύτερη φορά μέσα σε διάστημα λίγων μηνών.\nΑπό τις 06:30 το πρωί της Πέμπτης, έως και τις 13:00, τα συνεργεία του Δήμου Χανίων και της Δ.Ε.ΔΙ.Σ.Α., συνέλλεξαν συνολικά περίπου 3.500 κιλά από ηλεκτρικές και ηλεκτρονικές συσκευές, τα οποία θα σταλούν για ανακύκλωση και επαναχρησιμοποίηση.\nΟ αρμόδιος Αντιδήμαρχος και πρόεδρος της Δ.Ε.ΔΙ.Σ.Α., Μιχάλης Τσουπάκης, εξέφρασε την ικανοποίησή του για την ολοκλήρωση της δράσης και τόνισε πως «το ενδιαφέρον ήταν μεγάλο και αποδεικνύει την ανάγκη που υπάρχει στον κόσμο να ανακυκλώνει σωστά οτιδήποτε του είναι αχρείαστο. Μέλημα δικό μας είναι να φροντίζουμε για τη σωστή διαχείριση των αποβλήτων αυτών, με σεβασμό στο περιβάλλον, βασισμένη στην κοινωνική συνείδηση και με βασικό σκοπό τη φυσική κληρονομιά που θα μεταβιβάσουμε στις επόμενες γενιές».\nΠΡΟΚΗΡΥΞΗ ΕΚΠΟΙΗΣΗΣ-ΠΩΛΗΣΗΣ ΔΙΑΧΩΡΙΣΜΕΝΩΝ ΑΝΑΚΥΚΛΩΣΙΜΩΝ ΠΛΑΣΤΙΚΩΝ ΥΛΙΚΩΝ για 2021-2022\nΑνακοινώσεις, Διακηρύξεις Διαγωνισμών, Νέα / Ανακοινώσεις, Τελευταία νέα\nΔεν επιτρέπεται σχολιασμός στο ΠΡΟΚΗΡΥΞΗ ΕΚΠΟΙΗΣΗΣ-ΠΩΛΗΣΗΣ ΔΙΑΧΩΡΙΣΜΕΝΩΝ ΑΝΑΚΥΚΛΩΣΙΜΩΝ ΠΛΑΣΤΙΚΩΝ ΥΛΙΚΩΝ για 2021-2022\nΔΗΜΟΠΡΑΣΙΑ ΕΚΠΟΙΗΣΗΣ-ΠΩΛΗΣΗΣ ΔΙΑΧΩΡΙΣΜΕΝΩΝ ΑΝΑΚΥΚΛΩΣΙΜΩΝ ΠΛΑΣΤΙΚΩΝ ΥΛΙΚΩΝ για 2021-2022\nΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΩΝ: 06/05/2021, ημέρα Πέμπτη και ώρα 10:00\nΠΡΟΚΗΡΥΞΗ 04-2021 ΕΚΠΟΙΗΣΗΣ-ΠΩΛΗΣΗΣ ΔΙΑΧΩΡΙΣΜΕΝΩΝ ΑΝΑΚΥΚΛΩΣΙΜΩΝ ΠΛΑΣΤΙΚΩΝ ΥΛΙΚΩΝ για 2021-2022\nΠΡΟΚΗΡΥΞΗ ΕΚΠΟΙΗΣΗΣ-ΠΩΛΗΣΗΣ ΔΙΑΧΩΡΙΣΜΕΝΩΝ ΑΝΑΚΥΚΛΩΣΙΜΩΝ ΜΕΤΑΛΛΙΚΩΝ ΥΛΙΚΩΝ για 2021-2022\nΔεν επιτρέπεται σχολιασμός στο ΠΡΟΚΗΡΥΞΗ ΕΚΠΟΙΗΣΗΣ-ΠΩΛΗΣΗΣ ΔΙΑΧΩΡΙΣΜΕΝΩΝ ΑΝΑΚΥΚΛΩΣΙΜΩΝ ΜΕΤΑΛΛΙΚΩΝ ΥΛΙΚΩΝ για 2021-2022\nΔΗΜΟΠΡΑΣΙΑ ΕΚΠΟΙΗΣΗΣ-ΠΩΛΗΣΗΣ ΔΙΑΧΩΡΙΣΜΕΝΩΝ ΑΝΑΚΥΚΛΩΣΙΜΩΝ ΜΕΤΑΛΛΙΚΩΝ ΥΛΙΚΩΝ για 2021-2022\nΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΩΝ: 06/05/2021, ημέρα Πέμπτη και ώρα 11:00\nΠΡΟΚΗΡΥΞΗ 05-2021 ΕΚΠΟΙΗΣΗΣ-ΠΩΛΗΣΗΣ ΔΙΑΧΩΡΙΣΜΕΝΩΝ ΑΝΑΚΥΚΛΩΣΙΜΩΝ ΜΕΤΑΛΛΙΚΩΝ ΥΛΙΚΩΝ για 2021-2022\nΠΡΟΚΗΡΥΞΗ ΕΚΠΟΙΗΣΗΣ-ΠΩΛΗΣΗΣ ΔΙΑΧΩΡΙΣΜΕΝΩΝ ΑΝΑΚΥΚΛΩΣΙΜΩΝ ΧΑΡΤΙΝΩΝ ΥΛΙΚΩΝ για 2021-2022\nΔεν επιτρέπεται σχολιασμός στο ΠΡΟΚΗΡΥΞΗ ΕΚΠΟΙΗΣΗΣ-ΠΩΛΗΣΗΣ ΔΙΑΧΩΡΙΣΜΕΝΩΝ ΑΝΑΚΥΚΛΩΣΙΜΩΝ ΧΑΡΤΙΝΩΝ ΥΛΙΚΩΝ για 2021-2022\nΔΗΜΟΠΡΑΣΙΑ ΕΚΠΟΙΗΣΗΣ-ΠΩΛΗΣΗΣ ΔΙΑΧΩΡΙΣΜΕΝΩΝ ΑΝΑΚΥΚΛΩΣΙΜΩΝ ΧΑΡΤΙΝΩΝ ΥΛΙΚΩΝ για 2021-2022\nΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΩΝ: 06/05/2021, ημέρα Πέμπτη και ώρα 09:00\nΠΡΟΚΗΡΥΞΗ 03-2021 ΕΚΠΟΙΗΣΗΣ-ΠΩΛΗΣΗΣ ΔΙΑΧΩΡΙΣΜΕΝΩΝ ΑΝΑΚΥΚΛΩΣΙΜΩΝ ΧΑΡΤΙΝΩΝ ΥΛΙΚΩΝ για 2021-2022\nΠΡΟΚΗΡΥΞΗ ΕΚΠΟΙΗΣΗΣ-ΠΩΛΗΣΗΣ ΔΙΑΧΩΡΙΣΜΕΝΟΥ ΑΝΑΚΥΚΛΩΣΙΜΟΥ ΠΛΑΣΤΙΚΟΥ LDPE-PE Film για 2021-2022\nΔεν επιτρέπεται σχολιασμός στο ΠΡΟΚΗΡΥΞΗ ΕΚΠΟΙΗΣΗΣ-ΠΩΛΗΣΗΣ ΔΙΑΧΩΡΙΣΜΕΝΟΥ ΑΝΑΚΥΚΛΩΣΙΜΟΥ ΠΛΑΣΤΙΚΟΥ LDPE-PE Film για 2021-2022\nΔΗΜΟΠΡΑΣΙΑ ΕΚΠΟΙΗΣΗΣ-ΠΩΛΗΣΗΣ ΔΙΑΧΩΡΙΣΜΕΝΟΥ ΑΝΑΚΥΚΛΩΣΙΜΟΥ ΠΛΑΣΤΙΚΟΥ LDPE-PE Film για 2021-2022\nΚΑΤΑΛΗΚΤΙΚΗ ΗΜΕΡΟΜΗΝΙΑ ΚΑΙ ΩΡΑ ΥΠΟΒΟΛΗΣ ΠΡΟΣΦΟΡΩΝ: 06/05/2021, ημέρα Πέμπτη και ώρα 12:00\nΠΡΟΚΗΡΥΞΗ 06-2021 ΕΚΠΟΙΗΣΗΣ-ΠΩΛΗΣΗΣ ΔΙΑΧΩΡΙΣΜΕΝΟΥ ΑΝΑΚΥΚΛΩΣΙΜΟΥ ΠΛΑΣΤΙΚΟΥ LDPE-PE Film για 2021-2022


Καλλονή - Αστέρας Τρίπολης 1-0 (highlights) - SportLiveStreamer.gr Καλλονή - Αστέρας Τρίπολης 1-0 (highlights)\nHome Ελλάδα Superleague Highlights Καλλονή - Αστέρας Τρίπολης 1-0 (highlights)\nΚαλλονή - Αστέρας Τρίπολης 1-0 (highlights)\nστις 12:30 π.μ. Ελλάδα, Superleague Highlights,\nΣχεδόν τρεις μήνες είχε να πανηγυρίσει ένα «τρίποντο» η Καλλονή. Ήταν 9 Νοεμβρίου του... περασμένου έτους, όταν η ομάδα της Μυτιλήνης είχε επικρατήσει 2-0 στη Νέα Σμύρνη του Πανιωνίου για τη 1οη αγωνιστική. Την τελευταία ημέρα του Ιανουαρίου του... επόμενου έτους, λοιπόν, οι νησιώτες επέστρεψαν στις νίκες, με το 1-0 επί του Αστέρα Τρίπολης στον Ταρλά. Μια νίκη σπουδαία από κάθε άποψη, η οποία ήρθε χάρη στον Σάββα Τσαμπούρη και τον... άνεμο!\nΟ αέρας που φυσούσε από το πρωί στο νησί του Βορείου Αιγαίου έκανε δύσκολη τη ζωή των ποδοσφαιριστών κι εν τέλει διαδραμάτισε καθοριστικό ρόλο, μιας και εξαιτίας του η μπάλα κατέληξε στα δίχτυα του Κοσίτσκι, με την Καλλονή να παίρνει τη νίκη.\nΣτο 25' ο Σκούρτης έκανε την ατομική ενέργεια και πάσαρτε στον Ρόλε, αυτός έβγαλε με τη μία τη σέντρα, όμως ο Αντέτζο πρόλαβε κι έβαλε το κεφάλι του, με τον Χογκ εν συνεχεία να μπλοκάρει. Δύο λεπτά αργότερα, στο 27', ο Σκούρτης έχασε τη μεγαλύτερη ευκαιρία του ημιχρόνου όταν βρέθηκε μόνος του απέναντι από τον Χογκ, έκανε το σουτ, όμως ο Μαλτέζος τερματοφύλακας της Καλλονής έκανε την απόκρουση του αγώνα. Στο 30' ήταν η σειρά του Γιαννιώτα να απειλήσει τον Χογκ, με τον τερματοφύλακα της Καλλονής να διώχνει εντυπωσιακά και πάλι.\nΣτο δεύτερο ημίχρονο ο αέρας ήταν... υπέρ της Καλλονής κι ήταν ξεκάθαρο πως οι παίκτες του Βαγγέλη Βλάχου ήθελαν να αξιοποιήσουν αυτό το πλεονέκτημα». Στο 54', επί παραδείγματι, ο Λεοζίνιο σούταρε από μακριά, η μπάλα πήρε περίεργο φάλτσο και κατέληξε άουτ. Και στο 74' ήρθε το γκολ από τον Τσαμπούρη.\nΟ μέσος της Καλλονής εκτέλεση φάουλ από μεγάλη απόσταση, η μπάλα πήρε ύψος, χάρη στον αέρα κατευθύνθηκε προς την εστία του Κοσίτσκι που έκανε άστοχη έξοδο και κατέληξε στα δίχτυα του Αστέρα. Ο... πρώην παίκτης του Αστέρα, λοιπόν, ήταν αυτός που έλυσε τον «γόρδιο δεσμό» για τους γηπεδούχους, κάνοντας το 1-0.\nΣτο 89' Ο Γιαννιώτας έκανε το σουτ, όμως ο Χογκ μπλόκαρε τη μπάλα, ενώ στο 91' έγινε μια απίθανη φάση, καθώς ο Μούκαμ μπήκε στην περιοχή από δεξιά, έκανε το γύρισμα για τον Γιαννιώτα, ο οποίος έκανε την προβολή, όμως η μπάλα δεν του έκανε το χατίρι, μιας και κατέλγηξε άουτ.\nΣτις καθυστερήσεις των... καθυστερήσεων ο Αστέρας έχασε την τελευταία ευκαιρία του, καθώς ο Ιγκλέσιας έπιασε την κεφαλιά μέσα από την περιοχή, όμως ο Χογκ «καθάρισε» τη φάση, δίνοντας τέλος στο όνειρα των Αρκάδων να πάρουν τον βαθμό της ισοπαλίας.\nΣΚΟΡΕΡ: 74' Τσαμπούρης\nΚΙΤΡΙΝΕΣ: 44' Χουάνμα, 79' Λεοζίνιο - 14' Σανκαρέ, 85' Ιγκλέσιας, 95' Γκοϊάν\nΚΑΛΛΟΝΗ: Χογκ, Αναστασιάδης, Αντέτζο, Κεϊτά, Μίνγκας (61' Γιορέντε), Μαρσέλο (61' Καλτσάς), Πιπίνης, Τσαμπούρης, Λεοζίνιο (82' Χωριανόπουλος), Μανούσος, Χουάνμα\nΑΣΤΕΡΑΣ ΤΡΙΠΟΛΗΣ: Κοσίτσκι, Κιτόκο (85' Ζησόπουλος), Λούι, Σανκαρέ, Γκοϊάν, Κουρμπέλης (77' Μουκάμ), Μουνάφο, Ρόλε, Γιαννιώτας, Πάρα, Σκούρτης (69' Ιγκλέσιας).


Ραντεβού στο Πsquare – A Spoon Of Sugar\nΤο all day cafe-bar-restaurant Πsquare ζει και βασιλεύει εδώ και 9 χρόνια στην πλατεία του Πικερμίου, στα υπόλοιπα του νομού Αττικής, σε μία πιάτσα που όλο ένα ανεβαίνει, και που την προτιμάνε όχι μόνον οι ντόπιοι και οι περαστικοί που βρίσκονται καθ’οδόν για το λιμάνι της Ραφήνας ή για μια μονοήμερη στα ιστορικά μέρη του Μαραθώνα, αλλά και οι κάτοικοι των γύρω περιοχών. Stylish και cosy ο διάκοσμος του, δεν είναι τυχαίο που αρκετοί επώνυμοι του καλλιτεχνικού στερεώματος και όχι μόνο, έχουν κάνει το Πsquare αγαπημένο τους στέκι!\nA post shared by Πsquare (@pisquare_pikermi)\nΑποτελεί την πιο in επιλογή για όλες τις ώρες της ημέρας προσφέροντας εξαιρετικό καφέ από τα χέρια του Φίλιππου Τουρσουνίδη, προσεγμένες γεύσεις για brunch, για μεσημεριανό γεύμα και για βραδινό υπό την καθοδήγηση του σεφ Φώτη Καούτση, καθώς και δροσιστικά cocktails τα οποία επιμελούνται οι ειδήμονες της μπάρας Παναγιώτης και Ηλίας. Οι ιδιοκτήτες και το προσωπικό υποδέχονται τους επισκέπτες τους με χαμόγελο πλατύ και διάθεση ανεβαστική, έτοιμοι να προτείνουν στον αναποφάσιστο γαστρονομικές και αλκοολούχες επιλογές υψηλού επιπέδου. Στο background ακούγονται ψαγμένοι ήχοι σε χαλαρωτικούς ρυθμούς jazz εώς και country.\nΠαράδεισος για τους οικογενειάρχες, το κατάφυτο κηπάκι του Πsquare, που διαθέτει απλόχερη θέα στην παιδική χαρά της πλατείας για να επιβλέπουν τα κουτσούβελα τους, καθώς αυτά απολαμβάνουν το παιχνίδι τους στις τσουλήθρες και στις τραμπάλες.\nΈνα ακόμα ατού του Πsquare είναι ο νέος χώρος που προστέθηκε στις εγκαταστάσεις του, χωρητικότητας 20-25 ατόμων, ώστε να φιλοξενεί prive εκδηλώσεις, όπως parties, συνεστιάσεις ακόμα και εκθέσεις!\nΤο προσωπικό μου ραντεβού με το Πsquare είναι must κάθε εβδομάδα, όπου εκεί απολαμβάνω νωχελικά το καφεδάκι μου κάτω από τον πολλά υποσχόμενο ανοιξιάτικο ήλιο και όταν έρχεται η ώρα της αναχώρησης μου, δεν αμελώ να πάρω σε πακέτο ένα από τα υπέροχα γλυκά τους!


Είμαστε ή όχι κοσμικό κράτος;, Η ΚΑΘΗΜΕΡΙΝΗ, kathimerini.com.cy\nΕίμαστε ή όχι κοσμικό κράτος;\n08 ΟΚΤΩΒΡΙΟΥ 2017 - 13:48\nΤα τελευταία γεγονότα σε Ελλάδα και Κύπρο καταδεικνύουν ότι πρέπει επιτέλους να γίνει πραγματικότητα και στις δύο χώρες ο περιβόητος διαχωρισμός κράτους και Εκκλησίας. Το θέμα αναζωπυρώθηκε πρόσφατα μετά από διαφορετικές εξελίξεις σε κάθε χώρα. Στην Ελλάδα, η Ιερά σύνοδος πιέζει την αριστερή κυβέρνηση του ΣΥΡΙΖΑ να υποχωρήσει από διάφορα προοδευτικά νομοσχέδια που η ελληνική κυβέρνηση θέλει να προωθήσει ως «αριστερή ατζέντα» όπως για παράδειγμα η νομιμοποίηση της αλλαγής φύλου στην ταυτότητα για άτομα άνω των 15 ετών και στην Κύπρο με το θέμα της εκκλησιαστικής γης στη Γεροσκήπου που μετά από πιέσεις και απειλές του Αρχιεπισκόπου, αποχαρακτηρίστηκε από αρχαιολογικός χώρος για να μπορεί να προχωρήσει η επένδυση του Ούγγρου επενδυτή.\nΤo πρόβλημα και στις δύο χώρες είναι η πελατειακή σχέση μεταξύ των πολιτικών και των ιεραρχών που επηρεάζουν κόσμο, συνειδήσεις και κατ’ επέκταση «πολύτιμες» ψήφους. Όταν ήμουν φοιτητής, ο καθηγητής μας ήταν κάθετος και έντονος στην ανάγκη να διαχωριστεί επιτέλους το κράτος από την Εκκλησία. «Δεν είναι δυνατόν, ένα ευρωπαικό κράτος όπως η Ελλάδα να μην έχει προχωρήσει στο διαχωρισμό αυτό» μας έλεγε. Μετά από κάποια χρόνια πολιτεύτηκε και μάλιστα σε μεγάλη περιφέρεια.\nΠροέκυψε το θέμα της απάλειψης του θρησκεύματος από τις ταυτότητες που έφερε η κυβέρνηση Σημίτη στο πλαίσιο του εκσυγχρονισμού της χώρας με το επιχείρημα ότι το θρήσκευμα είναι προσωπική υπόθεση και η αναγραφή του στις πολιτικές ταυτότητες ίσως προωθεί διάφορες διακρίσεις σε μια κοινωνία που θα πρέπει να αντιμετωπίζει όλους τους πολίτες της ως ίσους. Θέση με την οποία συμφωνώ απόλυτα, για να είμαι ξεκάθαρος. Ο αρχιεπίσκοπος Χριστόδουλος τότε έβγαλε τον κόσμο στους δρόμους με γιγαντιαία συλλαλητήρια εναντίον αυτής της απόφασης. Σημειώστε ότι στην Κύπρο, δεν αναγράφεται το θρήσκευμα στις ταυτότητες. Τότε λοιπόν είδα έκπληκτος τον πρώην καθηγητή μου να βγαίνει έξαλλος στα τηλεοπτικά πάνελ και να στηρίζει τη θέση της Εκκλησίας. Τι άλλαξε; Μα φυσικά το ότι πολιτεύτηκε και είχε ανάγκη τις ψήφους που επηρέαζε η εκκλησία.\nΤον Αλέξη Τσίπρα τον θυμάστε να δηλώνει άθεος και μετά προεκλογικά να τρέχει στο Άγιο Όρος μαζί με τις κάμερες; Πρέπει επιτέλους οι πολιτικοί να καταλάβουν ότι δεν γίνεται σε μια κοσμική δημοκρατία να δέχονται να επηρεάζονται και να καθοδηγούνται από την Εκκλησία και τους ιεράρχες που η δουλειά τους είναι πνευματική και η καλλιέργεια της θρησκευτικής πίστης και όχι οι μπίζνες ή τα κάθε λογής πολιτικά και οικονομικά λόμπι. Τόσο σε Ελλάδα όσο και στην Κύπρο η φορολογική αντιμετώπιση της Εκκλησίας είναι σκανδαλώδης και παρά τα όσα λένε κατά καιρούς κάποιοι πολιτικοί ποτέ δεν γίνεται κάτι. Είναι κατανοητό ότι σε μία χώρα με έντονο το θρησκευτικό αίσθημα και ένα σχεδόν ομοιογενή πληθυσμό από πλευράς θρησκείας – τόσο σε Ελλάδα όσο και σε Κύπρο – η Εκκλησία να έχει περίοπτη θέση αλλά για τη δημοκρατία και το κράτος πάνω από όλα είναι ο πολίτης και όχι οι ιεράρχες.\nΤο Υπουργικό Συμβούλιο προχώρησε στον αποχαρακτηρισμό του τεμαχίου της εκκλησίας από αρχαιολογικό χώρο με βάση τη γνωμάτευση του γενικού εισαγγελέα, ο οποίος στηρίχθηκε πάνω στο σύνταγμα και στο άρθρο που προβλέπει ότι για να χαρακτηριστεί μια εκκλησιαστική έκταση αρχαιολογικός χώρος θα πρέπει να το υπογράψει και να το δεχτεί η εκκλησία, πράγμα που φυσικά δεν έγινε στην περίπτωση αυτή. Μιλάμε για το σύνταγμα ενός κράτους του 1960 με Πρόεδρο που ταυτόχρονα ήταν Αρχιεπίσκοπος.\nΠέρασαν τόσες δεκαετίες. Τι θα γίνει; Θα μείνουμε προσκολλημένοι σ’ αυτή την προνομιακή αντιμετώπιση της εκκλησίας; Αν εσείς είχατε μια έκταση γης και το Τμήμα Αρχαιοτήτων έβρισκε αρχαία θα απαλλοτριωνόταν χωρίς δεύτερη συζήτηση χωρίς να μπορείτε να κάνετε το οτιδήποτε. Γιατί δύο μέτρα και δύο σταθμά; Υπάρχουν δύο κατηγοριών πολίτες; Οι κοσμικοί και οι της Εκκλησίας; Κύριοι που ζητάτε την ψήφο μας συνέλθετε. Δεν είμαστε Ιράν. Υποτίθεται ότι είμαστε ένα ευρωπαικό και σύγχρονο κράτος. Θα αρχίσετε να το συνειδητοποιείτε κάποτε αυτό ή οι ψήφοι που θεωρείτε ότι «κουβαλάει» ο κάθε ιεράρχης δεν σας αφήνουν να το δείτε;\nΠολύ ορθά τοποθετείτε το θέμα του διαχωρισμού των πολιτικών αρμοδιοτήτων, μεταξύ του δημοκρατικού Κυπριακού Κράτους και της… θεοκρατικής Κυπριακής Εκκλησίας. Θερμά συγχαρητήρια κύριε Τρύφωνος. Ναι, η Κύπρος μας «δεν είναι Ιράν». Στο Δημοκρατικό Κράτος δεν υπάρχει χώρος για «θεούς», «προφήτες», «άγιους» και… «ιερείς». Και η δική μου φωνή αγωνίας: «Ξύπνησε ήλιε κι’ άργησε / η μέρα να χαράξει / κι’ η Κύπρος μας μέσ’ τη φωτιά / τα ράσα να πετάξει». Ευχαριστώ. Α. Κ.\nΚαιρός να καταλάβουν και οι πολιτικοί αλλά και οι αυτοδιόριστοι αντιπρόσωποι του θεού ότι είναι και αυτοί ανθρωπάκια όπως όλοι μας και να σταματήσουν να τα κάνουν πλακάκια...\nΕπίσης να αφήσουν τις νέες γενιές να ανασάνουν ελεύθερα, να φύγει η εκκλησία και από τα σχολεία δηλαδή.


Πώς είναι να γίνεσαι μητέρα μετά τον καρκίνο... - Μείνε Δυνατός\nΌταν ο καρκίνος χτυπήσει την πόρτα σου, είναι πολύ φυσικό να επικεντρώνεις όλες σου τις προσπάθειες και να επιστρατεύεις κάθε εφεδρεία της δύναμής σου για να τον αντιμετωπίσεις αποτελεσματικά και να διώξεις το μαύρο πέπλο του από τον ορίζοντά σου.\nΩστόσο, οι γυναίκες που νοσούν σε νεαρή ηλικία έχουν ακόμη έναν φόβο να διαχειριστούν: θα επηρεάσει η σοβαρή περιπέτεια της υγείας τους τη γονιμότητά τους;\nΗ Άννα Παπασπανού είναι 40 ετών, εργάζεται ως φιλόλογος σε Γυμνάσιο της ευρύτερης περιοχής της Θεσσαλονίκης και έχει μία κόρη που θα κλείσει σε λίγο τα τρία της χρόνια.\nΠριν από μία δεκαετία, όταν ήταν μόλις 30 ετών, διαγνώστηκε με καρκίνο του μαστού. Εκείνη την εποχή, το κεφάλαιο «οικογένεια – παιδί» φαινόταν ήδη πολύ μακρινό στα μάτια της, αλλά η ασθένεια έκανε ακόμη πιο θολά τα μακροπρόθεσμα πλάνα της.\n«Στα 30 μου χρόνια δε σκεφτόμουν ακόμα να παντρευτώ και να φτιάξω οικογένεια. Μου φαινόντουσαν όλα αυτά πολύ μακρινά! Ότι θα γίνουν κάποια στιγμή, αλλά αργότερα… Κι ας είχαν αρχίσει σιγά σιγά οι φίλοι να φτιάχνουν τις ”φωλίτσες” τους.\nΌταν έμαθα ότι έχω καρκίνο όμως και ήδη πριν το χειρουργείο κι αμέσως μετά δεν μπορούσα να βγάλω από το μυαλό μου το γεγονός ότι ο καρκίνος θα μου στερήσει τις δυνατότητες αυτές!\nΠαράλληλα με την έρευνα για το πού θα κάνω χημειοθεραπείες και με ποιον γιατρό, τις επαφές με άλλες γυναίκες που είχαν νοσήσει και με το Άλμα Ζωής, που τότε έκανε τα πρώτα του βήματα στη Θεσσαλονίκη, μέσα μου θρηνούσα για το γάμο και το παιδί που δε θα έκανα ποτέ.\nΦοβόμουν να κάνω τις αντίστοιχες ερωτήσεις στον σύντροφό μου και στους γιατρούς. Χρειαζόμουν, όμως απαντήσεις για σιγουρευτώ και να μπορέσω να το αποδεχτώ», περιγράφει στην Parallaxi. Με αφορμή την ημερίδα ενημέρωσης «Γυναίκες με καρκίνο του μαστού.\nΔιεκδικούμε το δικαίωμα στη γονιμότητα! Διεκδικούμε το δικαίωμα στη ζωή!»\n(Τετάρτη 26 Σεπτεμβρίου, 18.00, Makedonia Palace), που διοργανώνεται από τον Σύλλογο Γυναικών με Καρκίνο Μαστού “Άλμα Ζωής” Νομού Θεσσαλονίκης και την Embryolab, η Άννα μοιράζεται την εμπειρία της, με τόσο σκοτάδι και ταυτόχρονα τόσο φως, επιθυμώντας να εμπνεύσει με τη δική της ιστορία τις νέες γυναίκες που βιώνουν τους ίδιους επίπονους προβληματισμούς.\n*Δείτε περισσότερες λεπτομέρειες για την ημερίδα και το «Άλμα Ζωής» Ν. Θεσσαλονίκης στο τέλος του άρθρου.\nΔιαβάστε την αφήγησή της στην Parallaxi: Ο καρκίνος μου «χτύπησε την πόρτα» στα 30 μου χρόνια – μόλις είχα διοριστεί. Έχουν περάσει κιόλας σχεδόν 10 χρόνια!\nΟ γυναικολόγος τότε, σε έναν έλεγχο ρουτίνας, ψηλάφησε κάτι στο δεξί μαστό, που όμως δεν τον ανησύχησε ιδιαίτερα. Μου πρότεινε να κάνω μία ψηφιακή μαστογραφία για να μου φύγει η αγωνία, η οποία λόγω του κύκλου μου έγινε περίπου ένα μήνα μετά την ψηλάφηση.\nΌλο αυτό το διάστημα κι όταν έκανα τη μαστογραφία δεν πήγε το μυαλό μου στο κακό. Τα αποτελέσματα τα πήρε ο σύντροφός μου – δεν είχαμε παντρευτεί ακόμα τότε – και μου τα διάβασε συντετριμμένος από το τηλέφωνο. Δεν περίμενε κανένας μας κάτι τέτοιο. Δεν είχε περάσει από το μυαλό μας.\nΔεν ήμασταν καθόλου προετοιμασμένοι. Θυμάμαι να μου διαβάζει τη διάγνωση, αλλά να μην ακούω τίποτα! Μόνο κάτι για ένα ακτινωτό σχήμα του όγκου άκουσα και το μυαλό μου γέμισε από ένα πυκνό, παγωμένο σκοτάδι στο οποίο κανένα φως δεν έστελνε αυτό το ακτινωτό αστέρι-όγκος.\nΤο μόνο φωτεινό στην όλη υπόθεση ήταν οι ταχύτητες φωτός με τις οποίες μου φάνηκε ότι εκτυλίχτηκαν όσα ακολούθησαν. Τη μία μέρα στον ειδικό γιατρό-χειρουργό και την επόμενη σχεδόν χειρουργείο!\nΜετά το χειρουργείο ακολούθησε μία μικρή περίοδος «να μαζέψουμε τα κομμάτια μας» και να κάνουμε την έρευνά μας για την υπόλοιπη πορεία μας κι έπειτα ξεκίνησε ένας δύσκολος χρόνος με χημειοθεραπείες, ακτινοβολίες, παρενέργειες, γιατρούς, πόνους, περούκα.\nΣε μία φάση της ζωής μου που οι φίλοι και οι παρέες μας παντρεύονταν, γεννούσαν και ταξίδευαν… Δυστυχώς ήταν καρκίνος επιθετικός, αλλά ευτυχώς έγινε μόνο ογκεκτομή κι όχι ολική μαστεκτομή. Χτίσαμε την καλύτερη δυνατή άμυνα εναντίον του μαζί με τους ανθρώπους που στάθηκαν δίπλα μου – τους γονείς μου, τον σύντροφό μου και κάποιους συγγενείς και φίλους. Δύναμη είχαμε, θαρρώ!\nΠώς γίνεται να μην έχουμε; Μας έριξε η μοίρα (;) σ’ αυτόν τον πόλεμο και δεν μπορούσαμε να κάνουμε τίποτα άλλο παρά να πολεμήσουμε. Μιλώ στον πληθυντικό γιατί και ο σύντροφός μου και οι γονείς μου το βιώσαμε όλο αυτό – επηρέασε και αναστάτωσε τη ζωή όλων μας. Ο έντονος προβληματισμός για τη γονιμότητα.\nΟ πρώτος ογκολόγος με τον οποίο ήρθα σε επαφή και στον οποίο τόλμησα να ρωτήσω κάποια πράγματα σχετικά με γονιμότητα και τεκνοποίηση μου είπε: «Εσύ να μη ρωτάς! Οι γιατροί ξέρουν τι κάνουν! Αυτή τη στιγμή δε θα ασχοληθούμε με τέτοια θέματα! Προέχει να σωθείς εσύ…». Δε θεώρησε απαραίτητο να απαντήσει στην αγωνία μιας γυναίκας 30 χρονών αλλά θεώρησε πιο χρήσιμο να με νουθετήσει ως προς το ποια στάση πρέπει να έχω ως ασθενής.\nΣτον δεύτερο ογκολόγο που πήγα δεν πήρε πάνω από πέντε λεπτά να μου εξηγήσει τις δυνατότητες που είχα και στην ουσία να μου αποκλείσει, λόγω έλλειψης χρόνου στην περίπτωσή μου, οποιαδήποτε πιθανότητα να καταψύξω ωάρια ή να κάνω κάτι άλλο πριν τις χημειοθεραπείες.\nΈπρεπε να ξεκινήσω άμεσα. Όμως μου έδωσε τις απαντήσεις, σεβάστηκε την ανάγκη μου και είχα τον λίγο χρόνο να «πενθήσω» το παιδί που δε θα γεννούσα – γιατί τότε δε μπορούσα να φανταστώ ότι μετά από τόσο δυνατές θεραπείες και στα 38-39 μου χρόνια πια θα μπορούσα να γίνω μητέρα.\nΑν όμως μου μιλούσε ένας γιατρός εκείνες τις μέρες πριν ή αμέσως μετά την επέμβαση, κι όχι ένα μήνα σχεδόν που το έψαξα εγώ μόνη μου, ίσως είχα χρόνο να κάνω κάτι. Όντας «αναλυτική» σαν άνθρωπος κι αρκετά δυναμική εκείνη την περίοδο της ζωής μου, εγώ κατάφερα να βρω τον γιατρό που μου ταιριάζει και να πάρω απαντήσεις για τους προβληματισμούς μου.\nΕίμαι σίγουρη, όμως ότι υπάρχουν γυναίκες εκεί έξω που θα φοβηθούν να αλλάξουν γιατρό, κι ας μην τους απαντάει στα ερωτήματά τους, ή γυναίκες που μέσα στον πανικό τους δε θα σκεφτούν να ρωτήσουν και δε θα μάθουν έγκαιρα για τις δυνατότητες και τις ευκαιρίες που έχουν για τεκνοποίηση.\nΠιστεύω ότι χρέος των γιατρών είναι να ενημερώνουν έγκαιρα τις νέες γυναίκες για το θέμα της μητρότητας, τις δυνατότητες που έχουν και τις πιθανές συνέπειες των θεραπειών στον τομέα της τεκνοποίησης. Το ξέφωτο και οι προσπάθειες για τεκνοποίηση.\nΗ διάγνωση και το χειρουργείο μου έγιναν τέλη του 2008 – αρχές του 2019. Μετά τις χημειοθεραπείες και τις ακτινοβολίες ακολούθησε μία μακρά περίοδος ορμονοθεραπείας με ένα σωρό προβλήματα κι επιπλοκές στον κύκλο μου και την ψυχολογία μου.\nΠαρόλα αυτά, εν μέσω ορμονοθεραπείας, παντρευτήκαμε με τον Γιώργο κι αρχίσαμε να σκεφτόμαστε ότι ίσως «προλαβαίνουμε» ηλικιακά να κάνουμε ένα παιδί. Η επιθυμία υπήρχε, η ηλικία ίσως ακόμα να ευνοούσε αλλά δεν ξέραμε αν θα τα καταφέρουμε και τι «ζημιά» μπορεί να μου είχαν προκαλέσει γυναικολογικά οι θεραπείες.\nΈπρεπε να σκεφτούμε αν φέρνοντας στη ζωή ένα παιδί το προικίζουμε αυτομάτως με περισσότερες πιθανότητες να νοσήσει και το ίδιο. Για το λόγο αυτό προχωρήσαμε σε γονιδιακό έλεγχο που απέκλεισε (μέχρι έναν βαθμό) την πιθανότητα ο καρκίνος μου να είναι κληρονομικός.\nΑυτό ισχυροποίησε βέβαια την επιθυμία μας να συνεχίσουμε την προσπάθεια. Και πάλι όμως, έπρεπε να αποφασίσουμε αν θα διέκοπτα την ορμονοθεραπεία –με ό,τι ρίσκο συνεπαγόταν αυτό, καθώς οι οδηγίες ήταν να πάρω το φάρμακο τουλάχιστον άλλα έξι χρόνια. Έπρεπε να αποφασίσουμε λοιπόν αν ήμασταν έτοιμοι για κάθε ενδεχόμενο.\nΕυτυχώς, όμως για μένα, ήταν εύκολη η απόφαση γιατί είμαι μέσα στην ατυχία μου πολύ τυχερή και ευλογημένη να έχω έναν σύντροφο που όχι μόνο μου στάθηκε σε όλη τη δύσκολη περίοδο των θεραπειών, όχι μόνο θέλησε να μοιραστεί τη ζωή του και να παντρευτεί μία άρρωστη γυναίκα που ίσως του έφευγε πολύ νωρίς και πολύ πιθανόν να μην μπορούσε μαζί της να κάνει παιδί και να γίνει πατέρας, αλλά ακόμα και ξαφνικά να έφευγα από τη ζωή έχω την πεποίθηση ότι θα μπορούσε να μεγαλώσει το παιδί μας σαν πατέρας και μητέρα μαζί.\nΑυτή η ασφάλεια και η δύναμη που μου δίνει ο Γιώργος από την πρώτη στιγμή είναι που με έκανε να νιώθω ότι αξίζει να κάνουμε την προσπάθεια. Μαζί με τον Γιώργο, λοιπόν πήγαμε στον ογκολόγο μου για να συζητήσουμε την απόφασή μας να διακόψω την ορμονοθεραπεία και να προχωρήσουμε στη διαδικασία της τεκνοποίησης.\nΑφού το κουβεντιάσαμε διεξοδικά και μας παρουσίασε κι όλα τα στατιστικά δεδομένα κι ενδεχόμενα, συμφωνήσαμε να ξεκινήσουμε. Χρειαζόμασταν την «έγκριση» του γιατρού για να μπορέσουμε να συνεχίσουμε. Δεν ξέρω αν θα το αποφασίζαμε εάν ήταν κατηγορηματικά αντίθετος με αυτό.\nΤώρα έμενε να αποτοξινωθώ από την ταμοξιφένη για ένα εξάμηνο και να βρούμε τον κατάλληλο γυναικολόγο που θα μας βοηθούσε και θα μας στήριζε. Ο γιατρός μας έδωσε ένα αρκετά μεγάλο (για τα δεδομένα) χρονικό περιθώριο να προσπαθήσουμε φυσιολογικά και σε γενικές γραμμές δεν είχαμε κάποια ιδιαίτερη αντιμετώπιση ή εξετάσεις που χρειαζόταν αν γίνουν εξαιτίας του ιστορικού μου.\nΉμασταν ένα ζευγάρι που προσπαθούσε να κάνει παιδί. Κάναμε μόνο μία σαλπιγγογραφία σε κάποια φάση για να αποκλείσουμε κάποια ενδεχόμενα κι αν δεν γινόταν το ευκταίο θα προχωρούσαμε και σε περαιτέρω εξετάσεις.\n«Ο καρκίνος ήταν το σκοτάδι και η μικρή Νάντια έφερε το φως» Είμαστε πολύ τυχεροί γιατί καταφέραμε πολύ γρήγορα σχετικά να μείνω έγκυος με φυσικό τρόπο και χωρίς να χρειαστεί να εξετάσουμε εναλλακτικά σενάρια.\nΕίχα μία παλίνδρομη κύηση και φοβηθήκαμε ότι ίσως δε θα μπορώ να κρατήσω το παιδί ακόμα κι αν μπορούσε, όπως φάνηκε, να γίνει η σύλληψη, όμως ευτυχώς αμέσως μετά έμεινα ξανά έγκυος κι αυτή τη φορά το ζήσαμε ως το τέλος. Η εγκυμοσύνη ήταν υπέροχη.\nΌλα κύλησαν ομαλά. Έζησα όλο το ταξίδι της μητρότητας κι έσβησαν όλα τα μαύρα που περάσαμε τα προηγούμενα χρόνια! Ο καρκίνος ήταν το σκοτάδι και η Νάντια έφερε το φως! Μέσα σε ένα διάστημα επτά ετών άγγιξα θάνατο και ζωή και νιώθω ευγνώμων σε όποια μοίρα ή δύναμη μου έδωσε αυτή την ευκαιρία να δώσω ζωή.\nΔε θεωρώ ότι η περιπέτεια μου με τον καρκίνο με έκανε να βιώσω την εγκυμοσύνη και τη διαδικασία της μητρότητας διαφορετικά από οποιαδήποτε άλλη γυναίκα. Νομίζω ότι είναι το ίδιο μεγαλειώδες για όλες μας. Ούτε περισσότερο προστατευτική θεωρώ πως είμαι σαν μαμά εξαιτίας του καρκίνου.\nΣαφώς έχω μπει και μπαίνω διαρκώς στη διαδικασία να σκεφτώ πιθανά αρνητικά σενάρια και τρόπους για να προετοιμάσω και να οπλίσω τη Νάντια.\nΣαφώς είμαι πολύ πιο ευαισθητοποιημένη απέναντι σε θέματα προληπτικών ελέγχων και από πολύ νωρίς και με τη βοήθεια του Άλματος Ζωής θα φροντίσω να ευαισθητοποιήσω και την κόρη μου, αλλά δε νομίζω ότι διαφέρω σε κάτι από τις υπόλοιπες μανούλες που δεν βίωσαν τον καρκίνο στη ζωή τους άμεσα ή έμμεσα.\nΤι σημαίνει «Άλμα Ζωής» για μία εκπαιδευμένη εθελόντρια όπως η Άννα Κάτι που ίσως δεν είναι τόσο γνωστό, όμως είναι πως για όλους τους ανθρώπους που μας στηρίζουν αυτές τις δύσκολες στιγμές (συντρόφους, γονείς, συγγενείς, φίλους) υπάρχει το «Άλμα Ζωής» που μπορεί να τους στηρίξει με τη σειρά του πριν, κατά και μετά τον καρκίνο!\nΤο Άλμα Ζωής είναι εκεί για μας τις γυναίκες που νοσήσαμε, αλλά εφόσον το να είμαστε καλά προϋποθέτει κι άλλους ανθρώπους, είναι εκεί για τους ανθρώπους μας, να τους παρέχει συναισθηματική και επαγγελματική στήριξη, συμβουλές και τρόπους για να κατορθώσουν το δικό τους άλμα! Από την εμπειρία μου ως εθελόντρια μπορώ να πω ότι οι νέες γυναίκες «καίγονται» για το θέμα της μητρότητας, της γονιμότητας, της τεκνοποίησης ή/και της δυνατότητας για υιοθεσία, αλλά στην αρχή δεν τολμάμε να αγγίξουμε τέτοια θέματα γιατί όλα γίνονται πολύ γρήγορα και «προέχει να σώσουμε τη ζωή μας»!\nΓι’ αυτό πιστεύω πως στο σημείο αυτό, στην πολύ αρχή δηλαδή, είναι νευραλγικός ο ρόλος των ειδικών. Πριν φτάσουμε στους ογκολόγους, είναι οι γυναικολόγοι κι οι χειρουργοί μας και μακάρι ακόμα κι οι ψυχολόγοι μας, που εκείνες τις πρώτες στιγμές που όλα τρέχουν με ταχύτητες φωτός, μπορούν να σκεφτούν και να μας μιλήσουν για θέματα γονιμότητας. Θα τολμούσε κανείς από το οικογενειακό ή το φιλικό μου περιβάλλον να μου μιλήσει για κάτι τέτοιο εκείνες τις στιγμές;\nΌλοι μαζεύαμε τα κομμάτια μας κι οι γύρω μου ζύγιζαν πολύ προσεχτικά τις λέξεις και τα θέματα που έθιγαν – ακόμα κι αν περνούσαν από το μυαλό τους. Οι γιατροί είναι εκεί πρωτίστως για να μας «σώσουν», ναι! Δεν είναι, όμως μόνο το κορμί που έχει ανάγκη από σωτηρία.\nΕίναι, στη συγκεκριμένη περίπτωση, κι αυτή η τόσο ιδιαίτερη ψυχολογία της γυναίκας που πριν προλάβει καν να ακούσει το βιολογικό της ρολόι χτυπάει αυτός ο διάολος ο καρκίνος την κουδούνα του κι εκείνες τις δύσκολες και επώδυνες ώρες δεν την αφήνει να σκεφτεί τίποτα άλλο από τον σαματά του!\nΕίναι, λοιπόν, οι γιατροί, από των οποίων τα χείλη τόσο κρεμόμαστε εκείνες τις στιγμές και μόνο εκείνους εμπιστευόμαστε, που πρέπει να αναγνωρίσουν το δικαίωμά μας στη μητρότητα και τρυφερά να μας πουν ακόμα και τα πιο δυσάρεστα. Το μήνυμα από γυναίκα προς γυναίκα\nΕίμαι πολύ τυχερή γιατί πρόλαβα ηλικιακά να κάνω ένα παιδί μετά τον καρκίνο. Είμαι τόσο ευγνώμων σε όποια δύναμη και μοίρα συντέλεσε στο να προλάβω να το κυοφορήσω, να το γεννήσω και να το θηλάσω (έστω κι από το ένα στήθος), που το λιγότερο που οφείλω να κάνω είναι να το φωνάξω σε όλες τις γυναίκες ότι ο καρκίνος δεν είναι απαραίτητα το τέλος του ονείρου της μητρότητας.\nΣε όλες τις νέες γυναίκες που θέλουν να κάνουν ένα παιδί και είναι αποφασισμένες – όσο περνάει από το χέρι τους – να το κυνηγήσουν παρά τον καρκίνο, μπορώ με σιγουριά να πω ότι είναι δικαίωμά και υποχρέωσή τους συνάμα να το σκεφτούν, να το ψάξουν, να ρωτήσουν, να ασχοληθούν όσο πιο έγκαιρα γίνεται.\n*O Σύλλογος Γυναικών με Καρκίνο Μαστού «Άλμα Ζωής» N. Θεσσαλονίκης είναι μη κερδοσκοπικό σωματείο του οποίου τα μέλη, οι εθελόντριες και το Διοικητικό Συμβούλιο είναι γυναίκες με εμπειρία καρκίνου μαστού.\nΤο επιστημονικό έργο του Συλλόγου καθώς και τα Προγράμματα σχεδιάζονται και υλοποιούνται από τους επαγγελματίες ψυχικής υγείας του Συλλόγου (Κοινωνική Λειτουργό και Ψυχολόγο) και εγκρίνεται από Επιστημονική Επιτροπή.\nΤα γραφεία του Συλλόγου βρίσκονται στο κέντρο της Θεσσαλονίκης, Παύλου Μελά 38, και οι ώρες λειτουργίας είναι καθημερινά 9πμ-5μμ. Για περισσότερες πληροφορίες επισκεφτείτε το: http://www.almazoisthes.gr **Ο Σύλλογος Γυναικών με Καρκίνο Μαστού Ν.Θεσσαλονίκης «Άλμα Ζωής» σε συνεργασία με την πρότυπη Μονάδα Ιατρικώς Υποβοηθούμενης Αναπαραγωγής Embryolab διοργανώνουν εκδήλωση ενημέρωσης κοινού με θέμα «Γυναίκες με καρκίνο μαστού.\nΔιεκδικούμε το δικαίωμα στη γονιμότητα! Διεκδικούμε το δικαίωμα στη ζωή»! Η εκδήλωση θα πραγματοποιηθεί την Τετάρτη 26/9/18 και ώρα 18.00 στο ξενοδοχείο Makedonia Palace.\nΓια περισσότερες πληροφορίες μπορείτε να επικοινωνήσετε: Άλμα Ζωής, Δέσποινα Πάρτσια, Κοινωνική Λειτουργός, 2310 285181, Embryolab. Βάσω Πετρίδου, 2310 474747.


Εκτός αποστολής ο Βάντο | ΟΦΗ, OFI :: Gentikoule\nΠοδόσφαιρο —14/12, 19:52\nΕκτός αποστολής ο Βάντο\nΌπως αναμενόταν, ο Νίκος Αναστόπουλος άφησε εκτός αποστολής τον Βραζιλιάνο που ήδη είχε ανοίξει μόνος του την πόρτα της εξόδου από τον ΟΦΗ.\nΟ Βάντο δεν υπολογίζεται για την αναμέτρηση με τον Αστέρα Τρίπολης – όπως είχε γράψει το Gentikoule από την Πέμπτη – και πλέον πολύ δύσκολα θα τον δούμε ξανά να φοράει την φανέλα του ΟΦΗ, εκτός και αν προκύψει κάτι διαφορετικό.\nΕκτός έμεινε και ο Σίσιτς που παρ’ όλα αυτά, βρέθηκε στο «Γεντί Κουλέ» συνεχίζοντας την θεραπεία του και πλέον θα κάνει αγώνα δρόμου για να δώσει το παρόν στο παιχνίδι κυπέλλου με τον Απόλλωνα Αθηνών.\nΤην αποστολή του ΟΦΗ αποτελούν οι παρακάτω ποδοσφαιριστές


Ανακοίνωση Υποψηφιότητάς Υπτγου ε.α Ε.Ν.Δανιά για την Προεδρία ΕΑΑΣ | ΣΤΑΡΑΤΑ ΛΟΓΙΑ\nΑρχική » ΑΠΟΣΤΡΑΤΟΙ , ΔΑΝΙΑΣ , ΕΑΑΣ , ΕΚΛΟΓΕΣ ΕΑΑΣ » Ανακοίνωση Υποψηφιότητάς Υπτγου ε.α Ε.Ν.Δανιά για την Προεδρία ΕΑΑΣ\nΑνακοίνωση Υποψηφιότητάς Υπτγου ε.α Ε.Ν.Δανιά για την Προεδρία ΕΑΑΣ\nstaratalogia Σάββατο, Δεκεμβρίου 10, 2016 1 σχολιο\nΣεβαστοί κ .κ Α/ΓΕΕΘΑ,Α/ΓΕΣ, Α/ΕΛ.ΑΣ, Στρατηγοί, Συνάδελφοι και φίλοι σας ενημερώνω ότι κατέθεσα εκ νέου αίτηση υποψηφιότητας για την θέση του Προέδρου της ΕΑΑΣ.\nΑπό σας ζητώ την στήριξή σας, με ξέρετε πάρα πολύ καλά ποιός είμαι και πως εργάζομαι.\nΗ εκ νέου υποψηφιότητά μου στηρίζεται στην αγάπη σας, αλλά και την ηθική μου υποχρέωση έναντι υμών που στις εκλογές της ΕΑΑΣ του 2011 αλλά και του 2014 με τιμήσατε με την εμπιστοσύνη σας.\nΣας καλώ να ενημερώσετε τις επαφές σας για την καθολική ει δυνατόν συμμετοχή στις εκλογές, έτσι ώστε όλοι μαζί να δώσουμε ηχηρό μήνυμα προς κάθε κατεύθυνση ότι είμαστε παρόντες και απαιτούμε αντιμετώπιση βάσει της προσφοράς μας και όχι ως παρίες.\nΦιλικά και Συναδελφικά..\nΠρόεδρος &Υποψήφιος Πρόεδρος της ΕΑΑΣ\nΑνώνυμος 12 Δεκ 2016, 1:54:00 μ.μ.\nΕΥΤΥΧΩΣ ΠΟΥ ΤΟ ΑΝΑΚΟΙΝΩΣΕΣ ΕΙΧΑ ΜΙΑ ΑΓΩΝΙΑ ΘΑ ΕΙΝΑΙ ΔΕΝ ΘΑ ΕΙΝΑΙ ΕΠΙΤΕΛΟΥΣ ΗΣΥΧΑΣΑ\nΑΕΡΟΠΟΡΙΑ ΣΤΡΑΤΟΥ (82) ΑΚΙΝΗΤΗ ΠΕΡΙΟΥΣΙΑ ΕΔ (60) ΑΛΛΟΔΑΠΟΙ ΣΤΙΣ ΣΤΡΑΤΙΩΤΙΚΕΣ ΣΧΟΛΕΣ (47) ΑΝΑΔΙΟΡΓΑΝΩΣΗ ΕΔ (66) ΑΝΕΑΕΔ (97) ΑΝΘΥΠΑΣΠΙΣΤΕΣ (79) ΑΝΤΩΝΙΑΔΗΣ (177) ΑΞΙΩΜΑΤΙΚΟΙ (229) ΑΟΖ (88) ΑΟΟΑ (29) ΑΠΟΣΤΡΑΤΕΙΕΣ (184) ΑΠΟΣΤΡΑΤΟΙ ΚΑΤΩ ΤΩΝ 55 (38) ΑΠΟΦΟΙΤΟΙ ΣΣΑΣ (199) ΑΡΧΗΓΟΙ (117) ΑΣΕΙ (71) ΑΣΣΥ (127) ΑΣΦΑΛΙΣΤΙΚΟ ΣΤΡΑΤΙΩΤΙΚΩΝ (58) ΑΣΦΑΛΙΣΤΙΚΟ ΣΤΡΑΤΙΩΤΙΚΩΝ 1990-1992 (29) ΑΤΤΙΑΣ ΚΩΣΤΑΣ (58) ΒΑΣΙΛΕΙΟΣ ΝΙΚΟΛΟΠΟΥΛΟΣ (89) ΒΕΡΥΚΙΟΣ (53) ΒΟΥΛΓΑΡΑΚΗΣ ΚΩΝΣΤΑΝΤΙΝΟΣ (14) ΓΔΟΣΥ (32) ΓΕΩΡΓΙΟΣ ΓΕΩΡΓΙΑΔΗΣ (85) ΓΕΩΡΓΟΠΟΥΛΟΣ (72) ΓΚΟΡΕΖΗΣ ΓΕΩΡΓΙΟΣ (7) ΔΑΣΚΑΛΑΚΗΣ ΙΠΠΟΚΡΑΤΗΣ (53) ΔΕΒΕΛΕΓΚΑΣ ΙΩΑΝΝΗΣ (16) ΔΙΑΥΓΕΙΑ (458) ΕΑΑΑ ΒΟΛΟΥ (1) ΕΑΑΑ ΘΕΣΣΑΛΟΝΙΚΗΣ (4) ΕΑΑΑ ΛΑΡΙΣΑΣ (8) ΕΑΑΑ ΠΡΕΒΕΖΑΣ (7) ΕΑΑΣ ΑΙΤΩΛΟΑΚΑΡΝΑΝΙΑΣ (1) ΕΑΑΣ ΑΡΤΑΣ (19) ΕΑΑΣ ΑΧΑΪΑΣ (8) ΕΑΑΣ ΔΩΔΕΚΑΝΗΣΟΥ (1) ΕΑΑΣ ΕΥΒΟΙΑΣ (1) ΕΑΑΣ ΗΜΑΘΙΑΣ (59) ΕΑΑΣ ΘΕΣΣΑΛΟΝΙΚΗΣ (2) ΕΑΑΣ ΚΑΒΑΛΑΣ (8) ΕΑΑΣ ΚΑΡΔΙΤΣΑΣ (5) ΕΑΑΣ ΚΑΣΤΟΡΙΑΣ (2) ΕΑΑΣ ΚΟΡΙΝΘΟΥ (2) ΕΑΑΣ ΛΑΜΙΑΣ (33) ΕΑΑΣ ΛΑΡΙΣΑΣ (56) ΕΑΑΣ ΜΑΓΝΗΣΙΑΣ (8) ΕΑΑΣ ΜΕΣΣΗΝΙΑΣ (10) ΕΑΑΣ ΜΥΤΙΛΗΝΗΣ (1) ΕΑΑΣ ΝΑΥΠΛΙΟΥ (25) ΕΑΑΣ ΞΑΝΘΗΣ (156) ΕΑΑΣ ΠΙΕΡΙΑΣ (44) ΕΑΑΣ ΠΡΕΒΕΖΑΣ (11) ΕΑΑΣ ΠΥΡΓΟΥ (2) ΕΑΑΣ ΡΕΘΥΜΝΟΥ (9) ΕΑΑΣ ΡΟΔΟΠΗΣ (5) ΕΑΑΣ ΣΕΡΡΩΝ (3) ΕΑΑΣ ΤΡΙΚΑΛΩΝ (54) ΕΙΔΙΚΑ ΜΙΣΘΟΛΟΓΙΑ (255) ΕΚΛΟΓΕΣ ΕΑΑΣ (117) ΕΛ.ΑΣ. (86) ΕΛ.Ι.Σ.ΜΕ (33) ΕΛΕΓΚΤΙΚΟ ΣΥΝΕΔΡΙΟ (78) ΕΛΟΑΣ (27) ΕΜΘ (287) ΕΝΗΜΕΡΩΤΙΚΑ ΣΗΜΕΙΩΜΑΤΑ ΣΥΝΤΑΞΗΣ (74) ΕΝΙΑΙΟ ΕΠΙΔΟΜΑ ΣΤΗΡΙΞΗΣ ΤΕΚΝΩΝ (20) ΕΝΣΤΟΛΟΙ (150) ΕΠΕΙΣΟΔΙΑ (132) ΕΠΙΔΟΜΑ ΕΞΟΜΑΛΥΝΣΗΣ (10) ΕΠΙΔΟΜΑ ΠΑΡΑΜΕΘΟΡΙΟΥ ΣΤΡΑΤΙΩΤΙΚΩΝ (57) ΕΠΙΣΤΟΛΗ ΑΞΚΟΥ (3) ΕΠΙΣΤΟΛΗ ΑΞΚΟΥ ε.α. (42) ΕΠΙΣΤΟΛΗ ΠΡΟΣ ΤΟΝ ΠΡΩΘΥΠΟΥΡΓΟ (15) ΕΠΙΣΤΟΛΗ ΣΤΡΑΤΙΩΤΙΚΟΥ (2) ΕΠΙΣΤΟΛΗ ΣΥΖΥΓΟΥ ΑΞΚΟΥ (1) ΕΠΙΣΤΟΛΗ ΤΑΞΧΟΥ ε.α. (2) ΕΠΟΠ (158) ΕΠΥ (7) ΕΡΓΑΣΙΑΚΟ ΑΠΟΣΤΡΑΤΩΝ (52) ΕΣΠΕΗΠ (121) ΕΣΠΕΘ (77) ΕΣΠΕΚΜ (36) ΕΥΕΛΠΙΔΩΝ (85) ΕΥΘΥΜΙΟΣ ΠΕΤΡΟΥ (35) ΕΦΑΠΑΞ ΑΣΤΥΝΟΜΙΚΩΝ (14) ΕΦΑΠΑΞ ΣΤΡΑΤΙΩΤΙΚΩΝ (132) ΕΦΚΑ (121) ΕΦΟΡΙΑ (103) ΖΙΑΖΙΑΣ (39) ΗΛΙΑΔΗΣ (113) ΗΛΙΑΣ ΝΤΑΛΟΥΜΗΣ (11) ΘΕΣΜΙΚΕΣ ΕΝΩΣΕΙΣ ΑΠΟΣΤΡΑΤΩΝ (55) ΘΗΤΕΙΑ (292) ΘΗΤΕΙΑ ΑΡΧΗΓΩΝ (7) ΘΗΤΕΙΑ ΓΥΝΑΙΚΩΝ (7) ΘΗΤΕΙΑ ΕΘΝΟΠΑΤΕΡΩΝ (6) ΚΑΑΥ (27) ΚΑΑΥ ΑΓΙΟΥ ΑΝΔΡΕΑ (20) ΚΑΛΟ ΚΑΛΟΚΑΙΡΙ (9) ΚΑΡΒΟΥΝΟΠΟΥΛΟΣ (112) ΚΑΣΣΑΒΕΤΗΣ ΓΕΩΡΓΙΟΣ (17) ΚΑΣΤΡΑΝΤΑΣ (29) ΚΑΤΙΚΟΣ (105) ΚΕΜΧ (25) ΚΟΛΟΜΒΑΚΗΣ ΙΩΑΝΝΗΣ (20) ΚΥΣΕΑ (128) ΚΨΜ (15) ΛΑΕΔ (59) ΛΑΘΡΟΜΕΤΑΝΑΣΤΕΣ (115) ΜΕΡΙΜΝΑ ΠΡΟΣΩΠΙΚΟΥ (118) ΜΕΤΑΘΕΣΕΙΣ ΣΤΕΛΕΧΩΝ (126) ΜΕΤΑΠΥΧΙΑΚΑ ΣΤΡΑΤΙΩΤΙΚΩΝ (19) ΜΕΤΟΧΙΚΑ ΤΑΜΕΙΑ ΕΔ (89) ΜΗΝΙΑΙΑ ΕΚΚΑΘΑΡΙΣΤΙΚΑ ΜΙΣΘΟΔΟΣΙΑΣ (2) ΜΗΝΙΑΙΟ ΦΥΛΛΟ ΕΝΗΜΕΡΩΣΗΣ ΕΚΟΕΜΣ (8) ΜΗΧΑΝΙΚΟ ΜΧ (97) ΜΙΣΘΟΔΟΣΙΑ ΣΤΡΑΤΙΩΤΙΚΩΝ (7) ΜΙΣΘΟΛΟΓΙΚΕΣ ΠΡΟΑΓΩΓΕΣ (31) ΜΟΜΑ (36) ΜΟΡΙΟΔΟΤΗΣΗ ΜΕΤΑΘΕΣΕΩΝ (14) ΜΠΛΑΒΕΡΗΣ (688) ΜΠΛΑΝΗΣ ΝΙΚΟΛΑΟΣ (112) ΜΠΟΛΩΣΗΣ (14) ΜΥΛΩΝΑΚΗΣ (14) ΝΑΡΚΑΛΙΕΥΤΕΣ (6) ΝΙΚΟΣ ΚΑΡΔΟΥΛΑΣ (14) ΝΙΜΙΤΣ (26) ΝΝΑ (25) ΝΟΤΗΣ ΜΑΡΙΑΣ (2) ΟΒΑ (57) ΟΔΟΙΠΟΡΙΚΑ ΕΔ (49) ΟΣΜΑΕΣ (2) Π.ΕΝ.ΕΦ.Υ.Ο. (3) Π.Ο.Ε.Σ. (117) Π.Σ.Α.Ε.Μ.Θ (191) ΠΑΛΑΙΤΣΑΚΗΣ (67) ΠΑΝΕΛΛΑΔΙΚΕΣ 2016 (26) ΠΑΝΕΛΛΗΝΙΑ ΟΜΟΣΠΟΝΔΙΑ ΣΤΡΑΤΙΩΤΙΚΩΝ (69) ΠΑΠΑΠΑΡΙΣΗΣ (145) ΠΑΡΑΓΩΓΙΚΕΣ ΣΧΟΛΕΣ (146) ΠΑΡΕΛΑΣΕΙΣ (84) ΠΑΣΧΑΛΗΣ (9) ΠΑΥΛΟΣ ΜΕΛΑΣ (19) ΠΕΔΙΟ ΒΟΛΗΣ ΚΡΗΤΗΣ (11) ΠΕΝΤΑΓΩΝΟ (91) ΠΕΡΒΑΙΝΑΣ (13) ΠΙΠΕΡΟΠΟΥΛΟΣ (371) ΠΚΕ (18) ΠΛΙΑΤΣΙΚΟ ΜΕ ΤΑ ΛΕΦΤΑ 145.000 ΣΤΡΑΤΙΩΤΙΚΩΝ (23) ΠΟΑΑΣΑ (11) ΠΟΑΞΙΑ (37) ΠΟΑΣΥ (86) ΠΟΛΕΜΙΚΟ ΜΟΥΣΕΙΟ (40) ΠΟΛΥΤΕΚΝΟΙ (71) ΠΟΜΑΚΟΧΩΡΙΑ ΞΑΝΘΗΣ (60) ΠΟΝ (50) ΠΟΣ (57) ΠΡΟΕΔΡΙΚΗ ΦΡΟΥΡΑ (13) ΠΡΟΚΑΛΥΨΗ (50) ΠΡΟΜΗΘΕΙΕΣ ΕΔ (55) ΠΡΟΥΠΟΛΟΓΙΣΜΟΣ (39) ΠΣΑΑΕΔ&ΣΑ (10) ΠΥΡΟΤΕΧΝΟΥΡΓΟΙ ΕΛΑΣ (5) ΠΥΡΟΤΕΧΝΟΥΡΓΟΙ ΣΤΡΑΤΟΥ (13) ΡΟΖΗΣ ΒΑΣΙΛΕΙΟΣ (70) ΡΟΥΣΣΑΚΗΣ (10) ΣΑΓΕ (42) ΣΑΕΑ (61) ΣΑΕΑ ΛΑΡΙΣΑΣ (21) ΣΑΝ (27) ΣΑΣΥΔΑ (38) ΣΔΙΕΠ (12) ΣΕΘΑ (40) ΣΜΥ (126) ΣΜΥΝ (25) ΣΜΧ (24) ΣΝΔ (44) ΣΟΑ (29) ΣΟΔ (12) ΣΟΜΥ (9) ΣΠΒ (16) ΣΠΖ (20) ΣΣΑΣ (72) ΣΣΕ (112) ΣΤΑ ΑΔΥΤΑ ΤΟΥ ΠΕΝΤΑΓΩΝΟΥ (40) ΣΤΕΑΜΧ (6) ΣΤΡΑΤΙΩΤΙΚΑ ΚΑΤΑΣΤΗΜΑΤΑ (56) ΣΤΡΑΤΙΩΤΙΚΑ ΝΟΣΟΚΟΜΕΙΑ (80) ΣΤΡΑΤΙΩΤΙΚΑ ΟΙΚΗΜΑΤΑ ΑΞΙΩΜΑΤΙΚΩΝ (7) ΣΤΡΑΤΙΩΤΙΚΑ ΠΑΡΑΠΟΛΙΤΙΚΑ (215) ΣΤΡΑΤΙΩΤΙΚΑ ΦΑΡΜΑΚΕΙΑ (10) ΣΤΡΑΤΙΩΤΙΚΗ ΔΙΚΑΙΟΣΥΝΗ (13) ΣΤΡΑΤΙΩΤΙΚΟΙ ΙΑΤΡΟΙ (23) ΣΤΡΑΤΟΔΙΚΕΙΟ (7) ΣΤΡΑΤΟΛΟΓΙΑ (49) ΣΤΡΑΤΟΝΟΜΙΑ (10) ΣΤΡΑΤΟΠΕΔΑ (85) ΣΤΥΑ (41) ΣΥΔ (34) ΣΥΝΔΕΣΜΟΣ ΚΔ & ΙΕΡΟΛΟΧΙΤΩΝ ΜΑΚΕΔΟΝΙΑΣ (5) ΣΥΝΤΑΞΕΙΣ (205) ΣΥΝΤΑΞΙΟΔΟΤΙΚΟ ΕΝΟΠΛΩΝ ΔΥΝΑΜΕΩΝ (60) ΣΥΝΥΠΗΡΕΤΗΣΗ ΣΤΡΑΤΙΩΤΙΚΩΝ (15) ΣΥΣΜΕΔ (69) ΣΥΣΣΙΤΙΑ ΣΤΙΣ ΕΔ (17) ΣΧΑΛ (13) ΣΧΟΛΗ ΙΚΑΡΩΝ (48) ΤΑΑΘΠ (5) ΤΑΜΟΥΡΙΔΗΣ (2) ΤΕΑΠΑΣΑ (38) ΤΕΘΑ (39) ΤΕΛΗ ΚΥΚΛΟΦΟΡΙΑΣ (32) ΤΕΝΞ (43) ΤΖΑΜΠΑΖΗΣ (32) ΤΖΙΓΚΟΥΝΑΚΗΣ ΧΑΡΑΛΑΜΠΟΣ (5) ΤΖΟΥΜΗΣ ΛΑΜΠΡΟΣ (100) ΤΖΟΥΡΑΣ ΞΕΝΟΦΩΝ (2) ΤΡΙΤΕΚΝΟΙ (67) ΤΣΟΥΚΑΡΑΚΗΣ (51) ΥΓΕΙΑ (80) ΥΕΘΑ (67) ΥΠΑΞΙΩΜΑΤΙΚΟΙ (183) ΥΠΟΒΡΥΧΙΑ (40) ΥΠΟΙΚ (54) ΦΑΡΑΝΤΑΤΟΣ (38) ΦΕΚ (174) ΦΡΑΓΚΟΣ (86) ΦΡΑΧΤΗΣ ΕΒΡΟΥ (5) ΦΩΤΙΑΔΗΣ ΝΙΚΟΛΑΟΣ (2) ΧΙΟΣ (6) ΧΡΗΣΤΟΣ ΚΑΠΟΥΤΣΗΣ (93) ΧΡΗΣΤΟΣ ΚΟΥΤΣΟΓΙΑΝΝΟΠΟΥΛΟΣ (30) ΧΡΗΣΤΟΣ ΧΡΗΣΤΙΔΗΣ (12) XII M/K MΠ (55) XVI M/K MΠ (31) ZIRAAT BANK (6)


Κιμπάρηδες συμπολίτες μου! H επόμενη ανακεφαλαιοποίηση θα έχει και κούρεμα καταθέσεων\nΕμείς οι Έλληνες είμαστε έξω καρδιά! Δεν υπολογίζουμε τα χρήματα. Αυτά έρχονται σε δεύτερη και τρίτη μοίρα. Είμαστε κιμπάρηδες, όπως έλεγαν κι οι γιαγιάδες μου οι Θρακιώτισσες.\nΣαράντα δισεκατομμύρια ευρώ των τραπεζών κάψαμε στο τζάκι της διαπραγμάτευσης, συμπολίτες και συμπολίτισσες.\nΕίκοσι ΕΝΦΙΑ θα πληρώνουμε για τα επόμενα είκοσι χρόνια.\nΑλλά, δεν βαριέσαι! Ένα αστείο η ζωή, που λέει και το τραγούδι…\nΕίκοσι ΕΝΦΙΑ, επειδή ο κ. Βαρουφάκης θέλησε να ικανοποιήσει το υπερτροφικό του εγώ.\nΣαράντα δισεκατομμύρια ευρώ όμορφα κάηκαν, επειδή ο κ. Τσίπρας νόμισε ότι το θέαμα θα τρόμαζε τους Ευρωπαίους και θα του έστελναν μερικά δισεκατομμύρια ακόμη για να ταΐσει τον κομματικό του στρατό.\nΔανειστήκαμε 40 δισεκατομμύρια, τα περάσαμε στο χρέος και τα παραδώσαμε στο ΤΧΣ που τα έκανε μετοχές δανειστών. Μετοχές που η αξίας τους εξαερώθηκε, στην κυριολεξία!\nΕλλάδα Θανάσης Μαυρίδης Σύριζα


Blog - Κουπέ έκδοση της «7άρας» ετοιμάζει η BMW\nΚουπέ έκδοση της «7άρας» ετοιμάζει η BMW\nΤρίτη, 30 Αυγούστου 2016 11:13:17 π.μ. Africa/Cairo\nΕπικαλούμενο ανώνυμες πηγές προερχόμενες από το εσωτερικό της Βαυαρικής εταιρείας, το ειδησεογραφικό πρακτορείο Bloomberg μεταδίδει σήμερα πως το αργότερο μέχρι το 2019 η BMW αναμένεται να παρουσιάσει μια κουπέ έκδοση της νέας Σειράς 7 σε μια προσπάθεια να σταθεί στο ύψος των περιστάσεων σε μια τόσο ειδική κατηγορία οχημάτων.\nΗ παρουσίαση της νέας «8άρας», όπως πιθανόν να ονομάζεται η κουπέ παραλλαγή της «7άρας», αποτελεί μέρος του αναπτυξιακού πλάνου της BMW στο άνω άκρο της γκάμας της. Εκεί, δηλαδή, όπου η Mercedes προτάσσει σήμερα, δίπλα ακριβώς από την «κλασσική» 4θυρη S-Class και μια κουπέ εκδοχή της. Ας μην ξεχνάμε πως από την επόμενη κιόλας χρονιά, η εμπορική πίεση που αναμένεται να δεχθεί η λιμουζίνα των Βαυαρών της BMW αναμένεται να ενταθεί με την παρουσίαση του νέου Α8 της Audi.\nΣύμωνα με τις ίδιες πάντα πηγές, εκτός από την πιο σπορτίφ αυτή «7άρα», η BMW φαίνεται να μελετά σοβαρά το ενδεχόμενο να παρουσιάσει σε εύλογο χρονικό διάστημα από σήμερα και τον αντίπαλο της… Maybach._X.A.


MEDISPIN: Κορωνοϊός: 985 νέα κρούσματα στην Αττική. Αυξάνεται η διασπορά σε πολλά νησιά\nΡούλα Τσουλέα - ΙΑΤROPEDIA\nΣυνεχίζεται η ύφεση της πανδημίας στην Αττική. Καταγράφηκε το 40% όλων των νέων κρουσμάτων, με τα περισσότερα προάστια να έχουν τριψήφιο αριθμό . Ακόμα 259 κρούσματα στην Κρήτη, στα 245 η Θεσσαλονίκη. Ο κορωνοϊός εξαπλώνεται σε πολλά νησιά.\nΟ νέος κορωνοϊός συνεχίζει την καταστροφική πορεία του στη χώρα μας, με ολοένα περισσότερες περιφέρειες να καταγράφουν αυξημένα κρούσματα. Το τελευταίο 24ωρο επιβεβαιώνεται η σχετική ύφεση της πανδημίας στην Αττική και η διασπορά των κρουσμάτων ανά την Ελλάδα, ιδίως στα τουριστικά νησιά.\nΜύκονος, Πάρος, Τήνος, Σαντορίνη καταγράφουν μεγάλο αριθμό κρουσμάτων αναλογικά με τον πληθυσμό τους. Αυξημένα είναι τα θετικά περιστατικά και σε Κω, Λευκάδα, Ρόδο και αλλού.\nΣύμφωνα με τα στοιχεία του ΕΟΔΥ, από τα 2.472 νέα κρούσματα της Covid-19 του τελευταίου 24ωρου, τα 15 είναι εισαγόμενα. Τα 13 από αυτά εντοπίστηκαν κατόπιν ελέγχων στις πύλες εισόδου της χώρας μας.\nΑπό τα 2.457 εγχώρια κρούσματα που προκάλεσε ο νέος κορωνοϊός, τα 985 (ποσοστό 40%) ανιχνεύθηκαν στην Αττική. Η κατανομή τους είναι ως εξής:\nΔυτικός Τομέας Αθήνας: 141\nΚεντρικός Τομέας Αθήνας : 279\nΝότιος Τομέας Αθήνας: 146\n34 περιφέρειες με διψήφια και τριψήφια κρούσματα\nΤα υπόλοιπα κρούσματα, ο κορωνοϊός τα προκάλεσε διάσπαρτα στη χώρα. Στην Κρήτη καταγράφηκαν το τελευταίο 24ωρο 259 κρούσματα, με το Ηράκλειο και τα Χανιά να έχουν τα περισσότερα. Σε ολοένα περισσότερα νησιά εξ άλλου καταγράφεται διψήφιος αριθμός κρουσμάτων.\nΟι περιφέρειες εκτός Αττικής με διψήφιο ή τριψήφιο αριθμό κρουσμάτων το τελευταίο 24ωρο είναι οι εξής:\nΑιτωλοακαρνανίας – 11\nΈβρου – 15\nΕυβοίας – 39\nΗρακλείου – 129\nΘεσσαλονίκης – 245\nΚαβάλας – 17\nΚερκύρας – 20\nΚοζάνης – 36\nΚορινθίας – 54\nΚω – 18\nΛαρίσης – 45\nΛευκάδας – 14\nΜαγνησίας – 21\nΜεσσηνίας – 41\nΜυκόνου – 20\nΠάρου – 24\nΠέλλας – 14\nΠιερίας – 14\nΡεθύμνου – 44\nΡόδου – 51\nΣερρών – 11\nΤήνου – 17\nΦλώρινας – 15\nΧαλκιδικής – 19\nΧανίων – 78\nΣτις υπόλοιπες περιφερειακές ενότητες ο αριθμός των κρουσμάτων που προκαλεί ο κορωνοϊός σήμερα ήταν μονοψήφιος. Υπό διερεύνηση βρίσκονται 132 κρούσματα.


Διαδημοτικές μετακινήσεις υπαλλήλων\nΠέμπτη 22 Αυγούστου 2013 22:17\nΠράσινο φως για διαδημοτικές μετακινήσεις υπαλλήλων στο πλαίσιο της διαθεσιμότητας έδωσε χθες ο υπουργός Εσωτερικών Γιάννης Μιχελάκης κατά τη συνάντηση που είχε με εκπροσώπους της Κεντρικής Ένωσης Δήμων Ελλάδας (ΚΕΔΕ), θέτοντας ως όρο να προηγηθεί αξιολόγηση δομών και προσωπικού.\nΣτην πρότασή τους οι δήμαρχοι εμφανίζονται πρόθυμοι να συμβάλουν στο «καλάθι» και του δεύτερου κύματος διαθεσιμότητας με 3.500 υπαλλήλους ακόμη από το σύνολο των 12.500 που θα υπαχθούν στο καθεστώς έως το τέλος του έτους.\nΜόνη προϋπόθεση, όμως, που έθεσαν για να προχωρήσει η διαδικασία είναι όσοι υπάλληλοι κριθούν πλεονάζοντες να τεθούν σε διαθεσιμότητα για σύντομο διάστημα - για παράδειγμα αναφέρθηκε ο χρόνος των 15 ημερών, χωρίς να είναι αδιαπραγμάτευτος - και στη συνέχεια να μετακινηθούν ξανά σε δημοτικές υπηρεσίες.\nΕιδικότερα, μεταξύ των σεναρίων που καταγράφηκαν στη συνάντηση είναι να ισχύσει μετακίνηση υπαλλήλων εντός του ίδιου δήμου ώστε να καλυφθούν ανάγκες συγκεκριμένων υπηρεσιών οι οποίες έχουν κενά, καθώς και διαδημοτική μετακίνηση από δήμο με πλεονάζοντες υπαλλήλους σε άλλο δήμο που παρουσιάζει έλλειψη προσωπικού.\nΣύμφωνα μάλιστα με στελέχη της ΚΕΔΕ, θα μπορούσε να υπάρξει και πρόβλεψη για εθελοντικές μετακινήσεις όπου θα δοθεί η δυνατότητα στους ίδιους τους πλεονάζοντες υπαλλήλους να δηλώσουν προτίμηση για τη μεταφορά τους σε άλλες υπηρεσίες ή δήμους.\nΙδιαίτερη έμφαση έδωσε πάντως ο κ. Μιχελάκης στο θέμα της αξιολόγησης. «Είναι σημαντικό να γίνει η αξιολόγηση των δομών και του προσωπικού στην Τοπική Αυτοδιοίκηση, με στόχο να δημιουργηθούν καλύτερες υπηρεσίες για τον πολίτη», τόνισε ο υπουργός δηλώνοντας σύμφωνος με την πρόταση της ΚΕΔΕ.\nΑπό την πλευρά του, ο πρόεδρος της ΚΕΔΕ Κώστας Ασκούνης υπενθύμισε ότι ήδη με σχετική επιστολή έχουν κληθεί οι δήμοι να προχωρήσουν στην αξιολόγηση έως το τέλος Οκτωβρίου. Αυτό θα βοηθήσει στο «να μπορέσουμε να αξιολογήσουμε τις υπηρεσίες, τις δομές και να εξορθολογίσουμε τους οργανισμούς μας, να έχουμε ένα καλύτερο αποτέλεσμα και καλύτερες υπηρεσίες στους πολίτες», σημείωσε και ο κ. Ασκούνης.\nΤΑ ΚΡΙΤΗΡΙΑ. Εκκρεμότητα υπάρχει, ακόμη, με τον προσδιορισμό των κριτηρίων βάσει των οποίων θα γίνει η αξιολόγηση. Για το θέμα αυτό έχει συσταθεί κοινή επιτροπή υπουργείου και ΚΕΔΕ, η οποία θα μελετήσει τα αποτελέσματα της πιλοτικής αξιολόγησης που έγινε σε 11 δήμους της χώρας προκειμένου να βγάλει συμπεράσματα για τα κριτήρια.\nΑπό πλευράς δημάρχων δόθηκε έμφαση και στη δέσμευση του υπουργείου για παραμονή του 10% των δημοτικών αστυνομικών στους δήμους. Πρόκειται για περίπου 350 δημοτικούς αστυνομικούς, οι οποίοι, όπως είχε ανακοινωθεί μετά τη διαθεσιμότητα, θα τοποθετηθούν εκ νέου σε κάποιους δήμους της χώρας. Οπως όμως ανέφεραν οι αιρετοί, δεν έχει διευκρινιστεί ακόμη με ποιες διαδικασίες θα γίνει και για τον λόγο αυτόν αναμένουν την εξειδικευμένη πρόταση της ηγεσίας του υπουργείου.\nΤα προσχέδια του προϋπολογισμού\nΣτην ανάγκη οι δήμοι να είναι συνεπείς στο νέο σύστημα κατάρτισης των προσχεδίων προϋπολογισμού τους αναφέρθηκε η ηγεσία του υπουργείου Εσωτερικών. Οι δήμαρχοι σημείωσαν πάντως ορισμένες αντικειμενικές δυσκολίες, που συνδέονται κυρίως με τεχνικά ζητήματα και με δεδομένο ότι τα προσχέδια πρέπει να παραδοθούν έως τις αρχές Σεπτεμβρίου.


Σπίτια σπιτάκια… άνθρωποι… Αφήγηση | PIPINA ELLES\nΚαι βέβαια -κάπου και που- οι άντρες ξεπέφτουν και στα χέρια μιας πεθεράς, που όσο άγια κι είναι, έχει πάντα εκείνο το πρόβλημα που την μανιοποιεί: το δικό της παιδί είναι καλύτερο από το άλλο που το ζευγαρώθηκε, από το ταίρι του δηλαδή. Έχει λοιπόν ιδιαίτερη σημασία η απουσία- παρουσία αυτού του παράγοντα και πολλά κωμικοτραγικά έχουν λεχθεί και λιγότερα έχουν γραφτεί σχετικά.\nΗ καθημερινότητα λοιπόν ενός εργαζόμενου άντρα, «ευδαίμων ή δυσδαίμων» και παρομοίως η καθημερινότητα της επαγγελματικής ενασχόλησής του, αντικατοπτρίζονται στις κινήσεις του σώματός του, αυτό που λέμε στην αγγλική body language. Καϋμένοι άντρες! Μόλο που ο Θεός τους έπλασε κατ’ εικόνα και ομοίωσή Του, επηρεάζονται ανάλογα από την επέκταση του σακατεμένου πλευρού τους, θα έλεγα. ΄Ετσι άλλοτε είναι βραδείς, κατσούφηδες, αγέλαστοι, μισοθυμωμένοι, κακομοίρηδες, δυστυχείς… και βάλε! Όλες αυτές οι καταστάσεις ερμηνεύονται αδιαμφισβήτητα. Οφείλονται εκατό τα εκατό και στους δύο βασικούς παράγοντες: τους εντός του σπιτιού τους και τους εκτός αυτού… σε μία άλλη διεύθυνση, όποια διεύθυνση τέλος πάντων χαμερπή ή γαληνότατη… Υπάρχουν βέβαια και οι ευδαίμονες… χαριτωμένοι, ανάλαφροι τόσο πολύ μάλιστα που η ελάχιστη πνοή της δύναμης τους παρασέρνει προς τη δική της φορά, όποια κι αν είναι αυτή. Αυτοί, οι τύποι είναι οι μάλλον επικίνδυνοι καθώς είναι έτοιμοι να συμβιβαστούν με όλους και με όλα… να ξεχάσουν παρελθόν και αξίες, να ποδοπατήσουν, να καταπατήσουν για να μην υποφέρουν οι ίδιοι τελικά!\nΤον χειμώνα τον συνόδευαν ως επί το πλείστον, τα σκούρα ρούχα. Κάποιοι είχαν και φορούσαν ένα παλτό, το επιπλέον κασκόλ ή ένα «καβουράκι», ενώ οι δήθεν εκκεντρικοί ένα μπερέ. Τα γάντια -όλων των ειδών- ήταν απαραίτητα. Καθοριστικό ρόλο έπαιζε πάντα,η απασχόληση.\nΟι γυναίκες όμως; Αυτές… και τότε όπως σήμερα, ήταν διαφορετικές. Έβγαιναν συνήθως αργότερα έξω, εκτός βέβαια αν εργάζονταν, οπότε όπως οι άντρες, ακολουθούσαν τα ωράρια που επιβάλλονταν. Πάντως ακόμη και στην δεύτερη περίπτωση –της εργασίας-, έβγαιναν περιποιημένες, συνήθως ευδιάθετες και απ’ όπου περνούσαν, σοκκάκι ή δρόμο αρωμάτιζαν τον περιπλανώμενο αιθέρα… Άσε πια την καλημέρα, τη χρωματισμένη με φρέσκο χαμόγελο, ή… τα «πώς είστε; πώς την έχετε την οικογένεια και τα παιδιά;» κτλ. Σπάνια άκουγες: «έφτιαξε ο καιρός, δε νομίζετε;» ή και το αντίθετο: «παλιόκαιρος μα την αλήθεια!» Άκουγες αρκετά συχνά ένα «μπράβο!» που σ’ έκανε να σκέφτεσαι πως η κριτική των γυναικών δε χρειάζεται καθόλου χρόνο συλλογισμού, για να εκφραστεί! Αυτό το τελευταίο με κάκιζε λιγάκι γιατί πάντα πίστευα πως η γυναίκα, οφείλει επιτέλους να έχει και κάποιο ελάχιστο «ύφος», αν όχι ένα κάποιο… «ύψος»!\nΓια την αφεντιά μου, πέρα από αυτές τις παρατηρήσεις μου για τις ανθρώπινες συμπεριφορές, ιδιαίτερη σημασία είχε και το εσωτερικό του όποιου σπιτιού. Αυτό, από μόνο του, κι όταν ακόμη δεν είχα τρόπους να γνωρίζω τους ανθρώπους που το μεταμόρφωναν σε «ζεστή οικογενειακή γωνιά» ή και κάτι άλλο λιγότερο εύφημο, τουλάχιστον τους ζωγράφιζε και υπογράμμιζε τον τρόπο με τον οποίο το έκαναν «κουμάντο». Η λέξη αυτή δεν είναι τόσο απλή όσο ακούγεται. Πιστέψτε με. Κουμάντο σημαίνει ικανότητα, που ενώ υποτίθεται ότι αιτείται η παρουσία της παντού και πάντα, η απουσία της σημειώνεται περισσότερο συχνά από ότι θα περίμενε κανείς, κι έχει σα συνέπεια επικίνδυνες επιπτώσεις. Παρατηρώντας και σημειώνοντάς το έξω και λιγότερο το μέσα διαισθανόμουν αρχικά και συχνά, το διαπίστωνα τελικά, αν ήταν άνθρωποι καλοβαλμένοι, ήσυχοι νοικοκυραίοι, σχολαστικοί ή αργοί και τσαπατσούληδες… Αν ήταν φανατισμένοι με την καθαριότητα, αναμφίβολα δεν ήταν απλά τελιομανείς αλλά μανιακοί… με μία άρρωστη επιμονή και προσκόλληση σ’ αυτό που καλούμε ανθρώπινα νοικοκυρεμένο περιβάλλον. Αυτό αποκάλυπτε ότι δεν υπήρχαν άλλα πιο ουσιώδη πράγματα ν’ απασχολούν το μυαλό τους, κι αυτό ήταν αλήθεια λυπηρό.\nΟι γυναίκες «νοικοκυρές» ή ανεπάγγελτες, ήταν συχνά δύσκολες, παράξενες, ασχολούνταν με πολλά και με τίποτα, και ταλαιπωρούσαν το χρόνο τους, ξοδεύοντάς τον στο καλώπισμα του σπιτιού, στη σχολαστική καθαριότητά του, που και τα δύο είχαν σαν επακόλουθο τα πολλά «μη», προς τα λοιπά μέλη της οικογένειας. Είχαν άφθονο χρόνο για σχόλια και κουβέντα, που ατυχώς περιστρέφονταν αέναα σε πράγματα κοινά και τετριμμένα. Κάποτε η συζήτηση αφορούσε το μαγείρεμα και τις μαγειρικές συνταγές, που συνήθως πλούσιες στα λιπαρά ανέβαζαν την υπέρταση ή τη χοληστερίνη. Άσε πια την έλλειψη προσοχής στο άτομό τους! Το «τσεμπέρι» πάνω από τ’ ατημέλητα μαλλιά και η ποδιά δεμένη στη μέση τους, ήταν ο κανόνας. Παρά το χρόνο που διέθεταν ταλαιπωρούνταν με χίλια δυο εξωφρενικά πράγματα. Το τίναγμα σεντονιών και άλλων καθώς και το σκούπισμα ήταν σε ημερίσια διάταξη. Το άδειασμα της ντουλάπας των ρούχων δεν πήγαινε πίσω και μάλιστα αφού τελείωναν με τη μία, φτου κι απ’ την αρχή με το άδειασμα άλλης. Τα ράφια στα ντουλάπια της κουζίνας, ακόμη και όταν είχαν λεία επιφάνεια, επέμεναν να τα ντύνουν με ειδικό χαρτί. Όσο για το φούρνο -αν είχαν- τον ρεζίλευαν με τα τριψίματα. Την επομένη… δόστου και πάλι από την αρχή: δωμάτια, κρεββάτια, τινάγματα σεντονιών… και πλυσίματα. Άσε πια το σιδέρωμα… Ουφ, τι απελπισία!.. Αναρωτιόμουν λοιπόν πώς ήταν δυνατόν μία μυαλωμένη γυναίκα να περιορίζεται σ’ αυτού του είδους τη ρουτίνα; Φρίκη, φρίκη, φρίκη! Άσε πια το μαρτύριο της αγοράς και τα ψώνια… Α, δε νομίζω ότι θα αναφερθώ σ’ αυτό το βάσανο. Προχωράω λοιπόν…\nΣε κάποιες από τις ιστορίες της γιαγιάς μου ανάβλυζαν η νοσταλγία και ο πόνος σα Μεγαλο-Παρασκευιάτικα μύρα, για να μεθύσουν, να ερεθίσουν και να γεννήσουν αμέτρητα ερωτήματα για την Ανατόλια, για τις μνήμες της γιαγιάς μου και για τις άλλες, των δικών της… Κι εγώ καθόμουν εκεί στα πόδια της γιαγιάς μου, κουρνιασμένη σα γατούλα, κι αλήθεια περίσσευα στην ομήγυρι, έτσι άσχετη –φαινομενικά όμως- που ήμουν εκ των πραγμάτων. Και όμως, όλα εκείνα χαράχτηκαν ανεξίτηλα μέσα μου και έφτιαξαν έναν όγκο που είναι αδύνατον να μ’ εγκαταλείψει, που τον κουβαλάω μέσα μου με την περίσσια πίκρα που μου κληροδότησε η γιαγιά μου, η Σουλτάνα. Τα μικρά παιδιά δε μιλάνε, δεν εκφράζουν γνώμη, απορροφούν μόνο την πληροφορία που τους παρέχεται, σαν τα σφουγγάρια, τα διψασμένα για την υγρασία που στερήθηκαν. Κάποια στιγμή όμως τα χτυπάει κατακούτελα εκείνο το παρελθόν που άθελά τους, στη φούρια της ζωής το είχαν παραμερίσει, λες και πρόχειρα, αφού σε ανίδεο χρόνο στο μέλλον, ορθώνεται για να επιβληθεί με το «έτσι θέλω» του.\nΗ διαφορετικότητα της φύσης της κυρά-Χρυσούλας ήταν σαν το βότανο που ανακουφίζει. Ήταν η άλλη όψη της ζωής… η ήρεμη, που είχε διανύσει την πορεία της χωρίς πολλά σκαμπανεβάσματα ή τουλάχιστον όχι μαρτυρικά σαν εκείνα της αληθινής γιαγιάς μου. Η κυρά-Χρυσούλα δεν είχε δοκιμαστεί όπως η γιαγιά Σουλτάνα. Ο λόγος της κυρά-Χρυσούλας ήταν σαν βότανο σε μία αόριστη, αισθηματική, νοητική πληγή, που είχε δημιουργήσει από τη γέννησή της, πολλά αναπάντητα ερωτηματικά. Δόξα τω Θεώ που όλοι οι άνθρωποι δεν έχουν την ίδια μοίρα! Γιατί αυτό μας κάνει να πιστεύουμε ότι είναι δυνατόν κι εμείς να είμαστε εξίσου τυχεροί, όπως τυχεροί υπήρξαν και «εκείνοι οι κάποιοι άλλοι».\nΚάποια στιγμή λοιπόν που η κυρά-Χρυσούλα είχε τελειώσει το παραμύθι της για τον φοβερό Μελτζαναράπη, βάλθηκα με τη σειρά μου να πω κι εγώ ένα. Το φοβερό παραμύθι μου, έκανε την κυρά- Χρυσούλα να εκπλαγεί: «Με κοροϊδεύεις μικρούτσικο! Δεν είναι δικό σου αυτό το παραμύθι!» είπε χαριτωμένα. «Όχι κυρά-Χρυσούλα, μα την αλήθεια είναι δικό μου παραμύθι! Να!» είπα με παράπονο και σταυρώνοντας τους δείκτες των χεριών μου σε σχήμα σταυρού το φίλησα. Αμέσως ύστερα δήλωσα με την ίδια ορμή: «Αν δεν με πιστεύεις μπορώ να σου πω κι άλλα!» Η υπερηφάνεια μου μ’ έκανε ξαφνικά ν’ αγωνιώ. Η συμπαθέστατη γριούλα δυσπιστούσε την ειλικρίνειά μου. Ήθελα τόσο πολύ ν’ αναγνωρίσει την ικανότητά μου! Το ένιωσε… «Αν είναι έτσι παιδάκι μου, τότε έχουμε μία καινούργια παραμυθού στη γειτονιά!» είπε ήσυχα και χάϊδεψε τα μαλλιά στην κορφή του κεφαλιού μου, σα να μ’ ευλογούσε. Αυτό με είχε κάνει να ηρεμήσω και να καθίσω λιγάκι ακόμη κοντά της. Το αχνό χαμόγελό της επεβεβαίωνε τα λόγια της. Ήταν μοιραίο: η σχέση μας τραβούσε μπροστά στηριγμένη τώρα στην αμοιβαία εκτίμηση και στο σεβασμό… παραμυθούς προς παραμυθού!..\nΤο σκοτεινούτσικο και χαμηλοτάβανο δωματιάκι της κυρά-Χρυσούλας με το ένα μικροσκοπικό παραθυράκι του προς το δρομο, δεν είχε άλλη πολυτέλεια από το ντιβάνι που το βράδυ το έστρωνε για ύπνο και την ημέρα το ξανάστρωνε για να γίνει καναπές για την ίδια και τους επισκέπτες της. Στη μία σκοτεινή γωνιά του υπήρχε ένα τραπεζάκι με ένα καμινέτο απάνω για το μαγείρεμα. Η γριούλα κάλυπτε τα πόδια του με ένα λουλουδάτο κίτρινο ύφασμα καθώς κάτω από αυτό είχε το λάδι κι άλλα πράγματα, σχετικά με τη μαγειρική της. Πάνω από το συγκεκριμένο τραπεζάκι, βρισκόταν ένα μακρύ ξύλινο ράφι όπου ακουμπούσε μια-δυο κατσαρόλες, πιάτα, ποτήρια και φλυτζάνια. Σε μία άλλη γωνιά του δωματίου-σπιτιού είχε τοποθετήσει ένα τρίγωνο ραφάκι για το πάντα αναμμένο καντηλάκι, την εικόνα της Παναγιάς-μητέρας, την εικόνα του Αη-Νικόλα και τις εικόνες του Αη-Σπυρίδωνα και του προφήτη Ηλία. Ήταν πιστή στην ορθοδοξία η γριούλα μας. Κάτι παρόμοιο -ένα μικρό εικονοστάσι- ζέσταινε και μία γωνιά του τοίχου στο δικό μας καθιστικό. Ήταν οι καιροί που η ελληνική κοινωνία ήταν προσκολλημένη στην ορθοδοξία και υπήρχαν σοβαροί λόγοι γι αυτή την αφοσίωσή τους. Ήταν περίοδοι μεταπολεμικοί, και οι Έλληνες προσπαθούσαν να ανασυγκροτηθούν, να μετρήσουν τις αδυναμίες τους και να προσπαθήσουν να επουλώσουν τις πληγές τους, που παρέμειναν ανοιχτές από την μακροχρόνια εμπόλεμη κατάσταση και τη φθορά. Η θρησκεία ήταν η μάννα που ζέσταινε στην κρυαμάρα της ανημπόριας και της φτώχειας. Δεν γεννιούνταν λοιπόν ερωτηματικά για την καταγωγή του Χριστού, για την Μαρία τη Μαγδαληνή ή για το ρόλο του Ιούδα στην ρωμαϊκή κατοχή του Ισραήλ, όπως στις μέρες μας. Δεν υπήρχαν δισταγμοί για τη θέση της ορθοδοξίας και την αντιπαράθεσή της με τον Καθολικισμό. Δεν ανασκάλευαν την πίστη τους. Ήταν μέγα αμάρτημα. «Πίστευε και μη ερεύνα!» ήταν το σύνθημα. Η έλλειψη εκπαίδευσης είχε και τα καλά της. Οι άνθρωποι δεν εξελίσσονταν σε πνεύματα κατειλημμένα από τις διάφορες φιλοσοφικές θεωρίες που γεννούσαν όλα εκείνα τα αμέτρητα, τα απίστευτα κάποτε ερωτηματικά: από πού, πώς και γιατί… και τι είναι εκείνο το χάος επιτέλους που ακολουθεί τη ζωή, κι αν αξίζει να ζει κανείς ή να μη ζει!.. Κι αν ακόμη υπήρχαν όλα αυτά τα ερωτηματικά -γιατί απασχόλησαν τον άνθρωπο ανέκαθεν- οι απλοί άνθρωποι είχαν το δικό τους τρόπο να πορεύονται στη ζωή: μεροδούλι-μεροφάϊ και δόξα τω θεώ!..\nΗ θρησκεία λοιπόν ήταν παρηγοριά και ελπίδα και η δύναμή της άγγιζε και εμψύχωνε. Άλλοι προσεύχονταν στο Θεό για το καλό και έκαναν ευχές και άλλοι καταριόταν μέσα στα αδιέξοδά τους, λες και ο Θεός μπορούσε να γίνει «χθαμαλός» σαν τον χαμαιρπή άνθρωπο, που για να ικανοποιήσει την επιθυμία του ο Θεός, του πρόσφερε λίγο λαδάκι, κρασάκι ή άρτο…\nΑπό τα σπίτια που επισκεπτόμουν με τη μαμά μου και τη θείτσα μου Ελιζαμπέτα ξεχώριζα δύο που μου άρεσαν: της Νίνας του Ναούμ και της Ερασμίας του Αβραάμ, που είχαμε κουμπαριό. Η μία, η Νίνα, ζούσε στο ίδιο σπίτι μ’ εμάς, όπως είπα παραπάνω και η Ερασμία κάπου στο δρόμο προς την Καλούτσιανη. Και τα δύο σπίτια ήταν πάντα περιποιημένα. Η μέν Νίνα ήταν πάντα ομορφοντυμένη, βαμμένη και μοσχοβολούσε, ενώ η Ερασμία -σα μαμά που ήταν, γλυκύτατη και νέα- είχε τις πιο ωραίες ανθοστήλες που έχω δει μέχρι στιγμής. Πάντα τις είχε φορτωμένες με λουλούδια από τον κήπο τους, και θα θυμάμαι για πάντα τα ωραιότατα πασχαλινά κουλουράκια, τα ζαχαρωμένα με ζάχαρη άχνη, που μοσκοβολούσαν ανθόνερο. Ο άντρας της ο Αβραάμ, ήταν μάγειρος στο δικό τους εστιατόριο απέναντι από το Ταχυδρομείο της Πόλης μας, λίγο πιο πάνω από το ζαχαροπλαστείο του πεθερού του: Σταύρου Σταύρου. Έφτιαχνε τον πιο ωραίο γύρο στα Γιάννινα, τις πιο γεύσιμες μπριζόλες και τις πιο εύγευστες, τραγανές, τηγανιτές πατάτες. Τα παιδιά τους ο Θόδωρος –συνομήλικός μου-, ο Νικολάκης και ο Ανέστης ήταν πανέμορφα παιδιά, αλλά παχουλούλια…\n< Previous ΔΗΜΟΤΙΚΟ ΤΡΑΓΟΥΔΙ Τραγούδια-Μοιρολόγια του Κάτω Κόσμου και του Χάρου, Ιστορικά Άσματα, Τραγούδια της Ξενιτειάς\nNext > Τριλογία-Αφηγήσεις, “Άνθρωποι μονάχοι!” 1.Ένας Άνθρωπος


How to make infinite ammo in CS GO and where to use them?\nholders in computer games - it is a very big problem, as almost always in short supply.So you have to think about when and how much to spend and where did find some more ammunition.This is especially frustrating in games such as CS GO, because there you have all the bullets fly on their own, spending on it the money earned.Of course, everyone would like to have an unlimited supply of ammunition to never think that they can come to an end.Almost every gamer thought about how to make infinite ammo in CS GO.It is possible, but there are some very important points that you should not ever forget.You will learn about them in this article.\nActivate cheat commands\nIt's no secret that there is a CS GO console, which you can enter commands.It may be those that change control, added certain functions, and so on.However, note that there is also such commands, which are prohibited on all servers because they are cheating.And if you are interested in how to make infinite ammo in CS GO, then you should refer it to them.But how?First of all you need to activate the input cheats - without your commands just will not be seen playing.To activate it, you need to enter the console command sv_cheats, for which must be set to 1. Then you can enter absolutely any team, including cheat.If you set the value to 0, you disable this feature.Well, the first step has been taken, but now you have to learn the main thing - how to make infinite ammo in CS GO.\nIf you want to learn how to make infinite ammo in CS GO, you will need to familiarize themselves with another team that looks like this - sv_Infinite_ammo.As in the previous case, you need to set this command to 1 to activate, 0 - to disable.If the value is 1, when shooting any weapon you will not be taken away cartridges, so you'll be able to fire at the enemies for as long as you want.This is very useful, as it opens up many new possibilities - Here's a great team.Infinite Ammo CS GO - is a good option for training.\nTraining with infinite ammo\nAs you well know, you in any case can not be used in CS GO codes.Infinite Ammo - ideal for training because you can hone accuracy, ambushes, direct combat and other options, without thinking about the different aspects, among them the number of cartridges in your cage.Thus, you can download offline bots, activate at infinite ammo and hone your skills before you move to online.However, in any case, you can not transfer this cheat online.Why is that?Now you know it.\nban for cheats\nCheats - a team, a player activating certain abilities that put it above other gamers.Accordingly, he gets the advantage completely unfair, and CS GO - this competitive game.And if you use cheats, then you very quickly banned.To get started you will so-called "red plate" which will prohibit you from playing CS GO for some time.But if you continue to use the cheats, you can get a VAC-ban, and it is much more serious thing.It is given for life, and thus you can not use you purchased the game - it will be locked permanently.You have to start a new account and re-buy the game again to join the process.So use cheats unlimited ammo and so on only in offline mode with bots, and with gamers play nice.\nJennifer Aniston: the child's father is not needed?


Ήττα χωρίς κόστος για Τσιτσιπά από Ναδάλ | Η Εφημερίδα των Συντακτών\nΑνώδυνη ήττα με 2-1 σετ (6-7, 6-4, 7-5) από το Νο1 τενίστα στον κόσμο, Ράφα Ναδάλ, γνώρισε σήμερα (Παρασκευή) ο Στέφανος Τσιτσιπάς, στο πλαίσιο του του ATP Finals που διεξάγεται στο Λονδίνο.\nΣημειώνεται ότι ο Έλληνας πρωταθλητής έχει ήδη προκριθεί για τα ημιτελικά της διοργάνωσης, οπότε δεν υπήρξε από πλευράς του, κανένα άγχος για το αποτέλεσμα. Αντίθετα, ο αντίπαλός του ήθελε τη νίκη, προκειμένου να πάρει κι αυτός το εισιτήριο για τους «4».\nΤο σημερινό ματς ήταν «κλειστό» με τους δύο αντιπάλους να δείχνουν ισοδύναμοι. Ο Τσιτσιπάς πήρε το πρώτο σετ στο τάι μπρέι (7-4), με τον Ναδάλ να κάνει μπρέικ στο δεύτερο σετ και να επικρατεί, ισοφαρίζοντας το σκορ.\nΣτο τελευταίο σετ, ο Ναδάλ έκανε μπρέικ σε κρίσιμο σημείο και προηγήθηκε με 6-5, για να κρατήσει το σερβίς του και να φτάσει στη νίκη.\nΑΛΛΑ ΑΘΛΗΜΑΤΑ 21.12.2019, 20:53\nΗττήθηκε ξανά από τον Ναδάλ ο Τσιτσιπάς\nΟ Στέφανος Τσιτσιπάς δεν κατάφερε να νικήσει τον Ράφα Ναδάλ στον μεγάλο τελικό του τουρνουά επίδειξης του Άμπου Ντάμπι.\nΜία θριαμβευτική εμφάνιση από τον Στέφανο Τσιτσιπά στο Nitto ATP Finals, καθώς νίκησε πολύ εύκολα τον Αλεξάντερ Ζβέρεφ και προκρίθηκε στα ημιτελικά του τουρνουά. Ο ίδιος δήλωσε έκπληκτος από την απόδοσή του.


Απογείωσε… τις πωλήσεις σου\nΥπάρχουν χιλιάδες τρόποι για να πουλήσετε ένα ασφαλιστικό προϊόν και καθένας από αυτούς μπορεί να αποδειχθεί αποτελεσματικός. Αυτό εξαρτάται πάντα από πολλούς διαφορετικούς παράγοντες, όπως την αγορά που στοχεύετε, την γκάμα των προϊόντων που έχετε διαθέσιμα και τις δικές σας μοναδικές ικανότητες. Στην πραγματικότητα, όλοι οι ασφαλιστές έχουν μία ιστορία πώλησης να πουν και μία συμβουλή να δώσουν για το πως ξεκινά, εξελίσσεται και ολοκληρώνεται μία επιτυχημένη πώληση. Λίγοι είναι, όμως, οι τρόποι που έχουν αποδεδειγμένα φέρει εντυπωσιακά αποτελέσματα στο πέρασμα του χρόνου και συνεχίζουν να δίνουν εγγυημένες λύσεις. Τα… μυστικά αυτά δύσκολα αμφισβητούνται. Ίσως απλά «μεταλλάσσονται» και αυτά, επηρεασμένα από τις ανάγκες κάθε εποχής και σίγουρα στον 21ο αιώνα από την τεχνολογική εξέλιξη…\nΝα αγαπάτε τη δουλειά σας\nΌσο και να εξελίσσεται η τεχνολογία, όσες συμβουλές και αν σας δώσουν οι «γκουρού» των πωλήσεων, πρέπει να αγαπάτε αυτό που κάνετε για να φτάσετε στην κορυφή. Πρέπει, επίσης, να πιστεύετε το προϊόν που πουλάτε. Όλες οι έρευνες δείχνουν πως αυτοί που απολαμβάνουν τη δουλειά τους έχουν λιγότερο άγχος και μεγαλύτερα ποσοστά επιτυχίας.\nΝα ακούτε περισσότερο και να μιλάτε λιγότερο\nΤις περισσότερες φορές, το καλύτερο που έχετε να κάνετε είναι να αφήσετε τον πελάτη να κατευθύνει τη συζήτηση. Αντί να εκθειάζετε ένα προϊόν, ρωτήστε τον για τη ζωή του, την οικογένειά του και τις ανησυχίες του για το μέλλον. Παρακολουθήστε με… ευλάβεια τις απαντήσεις. Ο Θεός είχε το λόγο του που μας έδωσε δύο αυτιά. Οι ασφαλιστές πρέπει να ακούν πολύ περισσότερο απ’ ό,τι μιλούν. Αυτοί οι διάλογοι θα σας δώσουν ευκαιρίες να προσφέρετε λύσεις στον πελάτη.\nΜην πουλάτε προϊόντα, δώστε λύσεις\nΑντί να αναλώνεστε στις καλύτερες τιμές ή αποδόσεις που προσφέρει το γραφείο σας, εξηγήστε στον πελάτη πως κάποιο από τα προϊόντα σας θα τον βοηθήσει να λύσει ένα πρόβλημα που είτε έχει είτε αναμένεται να αντιμετωπίσει. Οι άνθρωποι αγοράζουν πιο εύκολα προϊόντα που τους λύνουν προβλήματα. Αυτό βέβαια θα το πετύχετε πιο εύκολα αν ακολουθήσετε τον κανόνα Νο2: Ακούτε περισσότερο, μιλάτε λιγότερο.\nΔημιουργήστε θετική πρώτη εντύπωση\nΟι έρευνες δείχνουν ότι το 96% όλων των υποψήφιων πελατών προσέχει την εμφάνιση του επαγγελματία. Περισσότεροι δε από τους μισούς κρίνουν την αξιοπιστία του επαγγελματία από την εμφάνισή του.\nΗ καλύτερη πηγή υποψήφιων πελατών είναι το υπάρχον πελατολόγιό σας. Οι έρευνες δείχνουν ότι 7 στους 10 αγοραστές θα αγοράσουν ξανά από τον ίδιο επαγγελματία αν μείνουν ικανοποιημένοι από το προϊόν του.\nΝα σκέφτεστε τους πελάτες σας\nΜην ξεχνάτε να τηλεφωνείτε στους πελάτες σας στα γενέθλιά τους ή την ονομαστική τους εορτή για τις απαραίτητες ευχές. Αν το κάνετε αυτό κάθε χρόνο με συνέπεια στο τέλος θα γίνει συνήθεια και γι’ αυτούς και θα περιμένουν το τηλεφώνημά σας. Το να κάνεις τους άλλους να νιώθουν ξεχωριστοί είναι πάρα πολύ σημαντικό.\nΑνακαλύψτε την ιδέα που καλύπτει τις ανάγκες κάθε πελάτη\nΟι επαγγελματίες δεν πωλούν μόνο προϊόντα: πωλούν ιδέες. Διαφορετικοί πελάτες αγοράζουν και διαφορετικές ιδέες – φροντίστε λοιπόν να γνωρίζετε την αγορά σας. Παρουσιάστε, επίσης, περισσότερες από μία λύσεις για να ικανοποιήσετε μία σημαντική εσωτερική ανάγκη του πελάτη: ότι έχει τον έλεγχο.\nΑποφύγετε την επαγγελματική φρασεολογία\nΗ χρήση επαγγελματικής φρασεολογίας και σύνθετων ασφαλιστικών όρων δεν πρόκειται να εντυπωσιάσει κανέναν. Το μόνο που θα κατορθώσετε είναι να προκαλέσετε σύγχυση στον υποψήφιο πελάτη.\nΜη φοβάστε τον ανταγωνισμό\nΣτην εποχή του διαδικτύου και της οικονομικής κρίσης, οι καταναλωτές συγκρίνουν περισσότερο από ποτέ προϊόντα και υπηρεσίες, πριν προβούν σε μία αγορά. Μη διστάζετε όμως. Να έχετε κατά νου ότι οι καταναλωτές που κάνουν συγκρίσεις έχουν περισσότερες πιθανότητες να αγοράσουν.\nΒρείτε έναν «σοφό» σύμβουλο\nΆσχετα με το πόσα χρόνια είστε στον κλάδο, να έχετε πάντα έναν μέντορα που θα σας συμβουλεύει και – έως έναν βαθμό θα τον ακούτε – είτε πρόκειται για θέματα πωλήσεων, μάρκετινγκ ή γενικότερης κατεύθυνσης. Το να δίνετε σε κάποιον… λόγο κάθε εβδομάδα θα κάνει τη διαφορά.\nΜη θυσιάζετε ποτέ την αντικειμενικότητα προς ίδιον όφελος. Ο πελάτης που θα νιώσει ότι βάζετε πρώτο το δικό σας συμφέρον δεν πρόκειται να αγοράσει από εσάς. Για τον πελάτη η ποιότητα του επαγγελματία έχει περισσότερη σημασία από την ποιότητα της εταιρείας που εκπροσωπεί, την ποιότητα του προϊόντος ή την τιμή του προϊόντος.\nΠροσφέρετε ποιοτική εξυπηρέτηση μετά την πώληση\nΟι πελάτες που μένουν ικανοποιημένοι από την εξυπηρέτηση μετά την πώληση παρουσιάζουν αυξημένες πιθανότητες να αγοράσουν ξανά από εσάς, σε αντίθεση με τους πελάτες που δε θα ικανοποιηθούν. Ένα από τα σημαντικότερα συμπεράσματα των ερευνών είναι πως όταν ο πελάτης σας αντιμετωπίζει ως τον προσωπικό του σύμβουλο, οι πιθανότητες επαναλαμβανόμενων πωλήσεων αυξάνονται κατακόρυφα.